marsh-mellow/assamese_wikipedia huggingface dataset:
চুত (বেলাৰুছিয়ান: ) বেলাৰুছীয় পৌৰাণিক কাহিনীত উল্লিখিত এক গৃহ আত্মা ই ঘৰলৈ ধন-সম্পত্তি, শস্য আৰু সফলতা আনি দিয়ে, কিন্তু যদি ইয়াক খাবলৈ দিয়া নহয়, তেন্তে ই কঠোৰ প্ৰতিশোধ ল'ব পাৰে

 বিৱৰণ 
বেলাৰুছ ভাষাত চুতৰ পুৰুষতান্ত্ৰিক ব্যাকৰণগত লিংগ আছে  সেইবাবেই বেছিভাগ ক্ষেত্ৰতে চুতক পুৰুষ বুলি বৰ্ণনা কৰা হয় চুত এজন বহুৰূপী আত্মা: তেওঁক সৰু ল'ৰা বা বামনৰ দৰে দেখাব পাৰে 

চুত, অগ্নিময় উৰন্ত সাপৰ দৰে (), তিনি বা সাত বছৰ বয়সৰ ক'লা কুকুৰাই দিয়া কণীৰ পৰা ইয়াৰ জন্ম হয়, কিন্তু কণীটো ফুটাবলৈ মানুহে এবছৰৰ পৰা তিনি বছৰলৈকে বুকুত কঢ়িয়াই লৈ ফুৰিব লাগে

ই জীৱিত আৰু অজীৱিত দুয়োটা বস্তুৰ ৰূপ ল'ব পাৰে  কাঠৰ টুকুৰা, পুৰণি চকা, শুকান ডাল ইত্যাদি চুত সেইবোৰ ঘৰসমূহত উপস্থিত হয়, যত কোনো ছোৱালীয়ে অবৈধভাৱে জন্ম হোৱা সন্তান হত্যা কৰিছে বা কোনো সন্তানক খ্ৰীষ্টান ধৰ্মত দীক্ষিত নকৰাকৈ ডাঙৰ কৰিবলৈ চেষ্টা কৰিছে বেলাৰুছীয় লোকবিশ্বাস অনুসৰি, সেই সন্তানেৰ আত্মাই চুতত পৰিণত হয়

চুত ঘৰত থাকিলে গৃহস্থই তাক কণী ভাজি খুৱাব লাগিব লগত ৰাছিয়াত প্ৰস্তুত কৰা "আবাৰাংকি" (এক প্ৰকাৰৰ ৰুটি) বেলাৰুছিয়ানসকলে সাধাৰণতে বিয়া, ধৰ্মীয় অনুষ্ঠান, নৈশ অনুষ্ঠান, উৎসৱ আৰু যুৱতীসকলৰ কৈশোৰ প্ৰাপ্তিৰ অনুষ্ঠানত এনে খাদ্য খায় এই খাদ্যক শিশুৰ প্ৰিয় খাদ্য বুলিও গণ্য কৰা হয় গৃহস্থই চুতক খাদ্য গ্ৰহণ কৰিবলৈ মাতিবলৈ এটা বিশেষ মন্ত্ৰ ব্যৱহাৰ কৰে: "চুত, চুত, ইয়ালৈ আহা! মই তোমাক কণী ভজা আৰু আবাৰাংকি দিম!"

 তথ্যসূত্ৰ 

 
শ্ৰেণী:লোককথা
শ্ৰেণী:পৌৰাণিক কথা
চাওফা চুতণফা বা চ্যু-তণ-ফা (, , শাসনকাল:১৭১৪-১৭৪৪)
স্বৰ্গদেউ ৰুদ্ৰ সিংহৰ প্ৰথম পুত্ৰ ৰুদ্ৰ সিংহৰ মৃত্যুৰ পিছত তেওঁ স্বৰ্গদেউ শিৱ সিংহ নাম লৈ আহোম ৰাজপাটত উঠে

ৰাজত্বকাল
স্বৰ্গদেউ ৰুদ্ৰ সিংহয়ে তেওঁৰ মৃত্যুসজ্জাত তেওঁৰ জ্যেষ্ঠ পুত্ৰ শিৱ সিংহয়ে ৰাজপাট আৰোহণ কৰাটো বিচাৰিছিল তেওঁ পিতৃৰ বংগক আক্ৰমণ কৰা ইচ্ছা ত্যাগ কৰিছিল কিন্তু তেওঁ পিতৃৰ ইচ্ছানুসাৰে পশ্চিম বংগৰ নৱদ্বীপৰ শাক্ত পুৰোহিত কৃষ্ণৰাম ভট্টাচাৰ্য্যৰ শিষ্যত্ব গ্ৰহণ কৰিছিল তেওঁ কৃষ্ণৰাম ভট্টাচাৰ্য্যক কামাখ্যা মন্দিৰৰ ব্যৱস্থাপনা অৰ্পণ কৰিছিল তাৰপিছত কৃষ্ণৰাম ভট্টাচাৰ্য নীলাচল পাহাৰৰ শিখৰত বাস কৰিবলৈ লয় সেয়ে তেওঁক পৰ্বতীয়া গোহাঁই বুলিও জনা গৈছিল শিৱ সিংহয়ে তেওঁক আহোম ৰাজ্যৰ ৰাজকীয় গুৰু মানিছিল আৰু বহুতো মন্দিৰ আৰু ব্ৰাহ্মণক ভূমিদান কৰিছিল
ডফলা অভিযান
তেওঁৰ সুদীৰ্ঘ ৩০ বছৰকাল শান্তিপূৰ্ণ ভাবে ৰাজত্ব কৰিছিল কেৱল ১৭১৭ খ্ৰীষ্টাব্দৰ জানুৱাৰী মাহত তেওঁ উত্তৰৰ পাহাৰীয়া অঞ্চলৰ ডফলা সকলৰ বিৰুদ্ধে অভিযান আৰম্ভ কৰিছিল ডফলা সকলে ভৈয়ামলৈ আহি স্থানীয় লোকৰ সা-সম্পত্তি লুট কৰাৰ বাবে তেওঁ এই অভিযান হাতত লৈছিল ডফলা সকলক দমন কৰাৰ পিছত তেওঁ পাহাৰৰ নামনিত স্থানীয় লোকক তেওঁলোকৰ ভৱিষ্যতৰ আক্ৰমণৰ পৰা ৰক্ষা কৰিবলৈ এটা গড় বন্ধোৱাইছিল
মৃত্যু
১৭৪৪ খ্ৰীষ্টাব্দত স্বৰ্গদেউ শিৱ সিংহৰ মৃত্যু হয় তেওঁৰ মৃত্যুৰ পিছত ৰুদ্ৰ সিংহৰ দ্বিতীয় পুত্ৰ তথা শিৱ সিংহৰ ভাতৃ প্ৰমত্ত সিংহ ৰাজ সিংহাসনত অধিষ্ঠিত হয়
তথ্য উৎস

শ্ৰেণী:টাই-আহোম শাসক
চুত্যিণ্ফাৰ মৃত্যুৰ পাছত ১৬৪৮ চনত তেখেতৰ পুত্ৰ চাওফা চ্যু-তাম-লাক বা চুতাম্লা ৰজা পতা হয় হিন্দু প্ৰথমতে তেখেতে জয়ধ্বজ সিংহ নাম লয় ১৬৬২ চনৰ মোগলৰ একাদশতম আক্ৰমণত মোগলে আহোম ৰাজধানী গড়গাঁও অধিকাৰ কৰে জয়ধ্বজ সিংহ ৰণৰ পৰা পলাই যাব লগা হৈছিল বাবে তেখেতক ভগনীয়া ৰজা বোলা হয় ১৬৬৩ চনত আহোম আৰু মোগলৰ মাজত তিপামৰ ঘিলাধাৰী ঠাইত সন্ধি হয় এই সন্ধিৰ চৰ্ত অনুসৰি জয়ধ্বজ সিংহৰ কন্যা ৰমণী গাভৰুৱে অসমৰ সকলো ত্যাগ কৰি সুদূৰ দিল্লীলৈ যাব লগা হৈছিল

নগা আৰু মিৰিৰ বিৰুদ্ধে অভিযান
১৬৫০ চনত লক্মা নগাৰ উৎপাত ৰোধ কৰিবলৈ এটা সৈন্যদল পঠিওৱা হয় নগাৰ গাঁও আদি ধ্বংস কৰা হ'লেও নগাসকলে পুনৰ লুটপাত আৰম্ভ কৰে গতিকে চাৰিবছৰৰ পাছত আকৌ এটা দল পঠিওৱা হয় নগাই যাঠী-জোঙেৰে আক্ৰমণ কৰাত আহোম সেনাৰ লগত যোৱা ডফলা সেনাসকলে প্ৰতিৰোধ কৰে পাছত নগাসকলে শান্তিৰ প্ৰস্তাৱ দিয়ে কিন্তু আলোচনা কৰিবলৈ যোৱা দলটোক তেওঁলোকে হত্যা কৰে আহোম সেনাই ডাঙৰ দল লৈ তেওঁলোকক আক্ৰমণ কৰি গাঁও, ভঁৰাল ধ্বংস কৰাত নগাসকলে শান্তিৰ প্ৰস্তাৱ লৈ বছৰি কৰ দিবলৈ মান্তি হয় 

১৬৫৫ চনত মিৰিসকলে আক্ৰমণ চলাই দুজন আহোম লোকক হত্যা কৰে প্ৰত্যুত্তৰত আহোম সেনাই প্ৰায় তিনিশজন মিৰি লোকক প্ৰাণ নাশ কৰে আৰু বাৰখন গাঁও জ্বলাই দিয়ে মিৰিসকলে তেতিয়া তল পৰি ৰজাক বছৰি কৰ দিবলৈ ৰাজী হয়

তথ্য সংগ্ৰহ

শ্ৰেণী:টাই-আহোম শাসক
চুতিমন চুয়েংচাৰোএনচুকয়িং (থাই:  , ইংৰাজী:  ; জন্ম ২ ফেব্ৰুৱাৰী ১৯৯৬), ডাকনাম আওকবাব (), এগৰাকী থাই মডেল আৰু অভিনেত্ৰী তেওঁ ২০১৭ চনৰ চলচ্চিত্ৰ বেড জিনিয়াচত লিনৰ ভূমিকাৰ বাবে প্ৰসিদ্ধ ২০২৪ চনত, তেওঁ হাংগাৰ চলচ্চিত্ৰত অভিনয়ৰ বাবে আন্তৰ্জাতিক এমি বঁটাত শ্ৰেষ্ঠ অভিনেত্ৰী বঁটা লাভ কৰে

 প্ৰাৰম্ভিক জীৱন আৰু শিক্ষা  
চুতিমন ১৯৯৬ চনৰ ২ ফেব্ৰুৱাৰী তাৰিখে বেংকক, থাইলেণ্ডত জন্মগ্ৰহণ কৰে তেওঁ এজন থাই-চীনা পৰিয়ালৰ সদস্য তেওঁৰ চীনা পৰিয়ালিক উপনাম ঝুআং () তেওঁ চুলালংকৰ্ণ বিশ্ববিদ্যালয়ত সুন্দৰ আৰু প্ৰয়োগিক কলা অধ্যয়ন কৰে তেওঁৰ ডাকনাম "আওকবাব", যাৰ অৰ্থ থাই ভাষাত 'ডিজাইন'

 কেৰিয়াৰ  
চুতিমনে ১৫ বছৰ বয়সতে মডেলিঙৰ জগতে প্ৰৱেশ কৰে তেওঁ প্ৰথমগৰাকী থাই মডেল যাক হাৰ্পাৰচ্ বজাৰ ইউ.কে.ত ২০১৩ চনৰ অক্টোবৰত "এ শ্বেডো ক'ব এ জেড এম্পেয়াৰ" শীৰ্ষক ফেচন ফটোশ্যুটত স্থান দিয়া হয় লগতে, তেওঁ "আনফ্ৰেইণ্ড" (হেলমেটহেডচ্) আৰু "পাঝোনপাই" (মিচেছ স্লেভ) গানৰ মিউজিক ভিডিঅ'ত অংশ গ্ৰহণ কৰে এছ এছ নৱাপোল থাম্ৰংগ্ৰত্তনাৰিটৰ "থেংক ইউ ফ'ৰ শ্বেয়াৰিং" চুটি চলচ্চিত্ৰতো অভিনয় কৰে 
২০১৭ চনত বেড জিনিয়াচ চলচ্চিত্ৰত "লিন"ৰ ভূমিকাত অভিনয় কৰি তেওঁ ব্যাপক স্বীকৃতি লাভ কৰে এই চলচ্চিত্ৰৰ বাবে তেওঁ ১৬তম নিউ ইয়ৰ্ক এছিয়ান চলচ্চিত্ৰ মহোৎসৱত স্ক্ৰীণ ইণ্টাৰনেশ্যনেল ৰাইজিং ষ্টাৰ এছিয়া বঁটা লাভ কৰা প্ৰথমগৰাকী থাই অভিনেত্ৰী হয়

 চলচ্চিত্ৰগ্ৰাফি 

 চলচ্চিত্ৰ 
 বছৰ শিৰোনাম ভূমিকা টোকা ২০১৬ থেংক ইউ ফৰ শেয়াৰিং জুক চানী চুটি চলচ্চিত্ৰ২০১৭ বেড জিনিয়াছ লিন ডাই টুমৰো চম  ২০১৮ ৱি উইল নট ডাই টুনাইট গ্ৰেছ ২০১৯ হেপি অল্ড ইয়েৰ জিন২০২১ ৱান ফৰ দ্য ৰোড নুনা লভ ষ্ট'ৰি চিয়াও লিন২০২২ফেচচ অফ এনএন২০২৩হাংগাৰআয় ই-চাৰ্ণ জম্বিটোনন

 দূৰদৰ্শন শৃংখলা 
 বছৰ শিৰোনাম ভূমিকা টিভি নেটৱাৰ্ক ২০১৭ লভ বুকছ লভ চিৰিজ: ডাৰ্ক ফেৰী টেল গৰিয়া 25 ২০১৮ মুয়াং ময়া লাইভ দ্য চিৰিজ: মায়ালভ অনলাইন খেম খানিতা কুনাফিপাত 31 ২০১৯ চ্লিপলেছ ছচাইটি: খুন ফান লুয়াং আয়া ২০২২ বেড ৰোমিঅলিটা  3 ২০২৩  অৰ্ণ   ডেয়াৰডেভিল ট্ৰেজাৰ হাণ্টাৰ () চুৱে লি 

 বঁটা আৰু মনোনয়ন 
 বছৰ বঁটা শ্ৰেণী মনোনীত কৰ্ম ফলাফল .২০১৭ ১৬তম নিউ ইয়ৰ্ক এছিয়ান ফিল্ম ফেষ্টিভেল স্ক্ৰীণ ইণ্টাৰনেচনেল ৰাইজিং ষ্টাৰ এছিয়া এৱাৰ্ডবেড জিনিয়াছ  ৩তম মায়া এৱাৰ্ডছ সৰ্বশ্ৰেষ্ঠ অভিনেত্ৰী (চলচ্চিত্ৰ)  

বাহ্যিক সংযোগ
 
 

তথ্যসূত্ৰ

শ্ৰেণী:থাই অভিনেত্ৰী
চুতীয়া অসমৰ এটা বড়ো-কছাৰী মূলৰ আদিম জনগোষ্ঠী বৰ্তমান অসমৰ প্ৰধানকৈ লখিমপুৰ, ধেমাজি, যোৰহাট, গোলাঘাট, তিনিচুকীয়া, ডিব্ৰুগড়, শিৱসাগৰ জিলাত চুতীয়াসকলৰ বসতি দেখিবলৈ পোৱা যায় 
ইয়াৰ বাহিৰেও নগাঁও, কাছাৰ, কৰিমগঞ্জ, মৰিগাওঁ, কাৰ্বি আংলং, কামৰূপ আৰু দৰং জিলাতো কিছু সংখ্যক চুতীয়াই বাস কৰে ১৮৮১-১৯২১ চনত কৰা লোক পিয়লত() গোৱালপাৰা জিলাতো কিছু সংখ্যক(আজিৰ দিনত আনুমানিক ৪০-৫০ হাজাৰ) চুতীয়া আছিল বুলি উল্লেখ আছে যদিও আজিৰ দিনত দেখা পোৱা নাযায় হয়তো বিভিন্ন কাৰণত এই সকল লোক কোচ বা শৰনীয়া জনগোষ্ঠীত অন্তৰ্ভুক্ত হৈছিল 

ইতিহাস
চুতীয়া সকল প্ৰাগ-ঐতিহাসিক কালৰ বড়ো-কছাৰী মূলীয় ভূমিপুত্ৰ জনগোষ্ঠীৰ লোক ১২ শতিকাত ব্ৰহ্মপুত্ৰৰ উত্তৰ পাৰে দিকাৰাই আৰু দক্ষিণ পাৰে দিচাং নৈৰ পূবে থকা প্ৰায় সমগ্ৰ ভূ-খণ্ড চুতীয়া ৰাজ্যৰ অন্তৰ্গত আছিল আহোমে চুতীয়া ৰাজ্য দখল কৰি চুতীয়াসকলৰ কিছুমানক ৰাজবিষয়া কৰি লয় আৰু কিছুমানৰ সৈতে বৈবাহিক সম্পৰ্ক স্থাপন কৰে

শ্ৰেণী বিভাজন
বুৰুক চুতীয়া, বৰাহী চুতীয়া, বিহিয়া চুতীয়া, লফাই চুতীয়া, বেবেজিয়া চুতীয়া, ইত্যাদি চুতীয়া সকলৰ বংশৰ নাম ধাৰ্মিক আৰু বৈবাহিক সম্পৰ্ক পতাৰ ফলত চুতীয়াসকলৰ পৰাই হিন্দু চুতীয়া, আহোম চুতীয়া, মিৰি চুতীয়া আৰু দেউৰী- এই চাৰিটা প্ৰধান ভাগত ভগোৱা হয় বৰ্তমান মিৰি চুতীয়া মিচিং জনগোষ্ঠীত অন্তৰ্ভুক্ত হৈ আছে আৰু দেউৰী সকলে পৃথক জনগোষ্ঠী হিচাপে পৰিচয় দিয়ে 

ধৰ্ম-বিশ্বাস
আজিৰ দিনত চুতীয়া সকল পকা-পন্থি আৰু কেচা-পন্থি দুটা গোটত বিভক্ত হৈ আছে পকা-পন্থি(৪০ লোক) সকলে প্ৰাচীন কালৰ জনজাতীয় তান্ত্ৰিক পদ্ধতিৰ ধৰ্ম বিশ্বাস আৰু ৰীতি-নীতি জীয়াই ৰাখিছে আৰু কেঁচা সকলে কিছু পৰিমাণে নববৈষ্ণৱ ধৰ্মৰ প্ৰভাৱত পৰিছে আদিতে চুতীয়াসকলে কেঁচাইখাইতী গোসাঁনীক মহা মাতৃৰূপে পূজা কৰিছিল এসময়ত এই পূজাত নৰবলিৰ প্ৰথাও প্ৰচলন আছিল ইয়াৰ বাহিৰেও চুতীয়া সকলে শিৱ, বিষ্ণু, লক্ষ্মী, ইত্যাদি সকলক পূজা কৰে  অসম অভিধান, শান্তনু কৌশিক বৰুৱা, বনলতা,২০০১,পৃষ্ঠা-৯১ (১)

তথ্যসূত্ৰ

শ্ৰেণী:অসমৰ জনগোষ্ঠী
চুতুফা বা চাওলুং চ্যু-তু-ফা () আহোম ৰাজ্যৰ ষষ্ঠজন স্বৰ্গদেউ আছিল টাই আহোম ভাষাত লিখা বুৰঞ্জী অনুসৰি ৰজা নোহোৱা এটা পৰ্বৰ পাছত তেখেতে ১৩৬৯ চনৰ পৰা ১৩৭৬ চনলৈ ৰাজত্ব কৰিছিল কোনো কোনো ইতিহাসবিদে তেখেত ১৩৬৪ চনত ৰাজপাটত বহিছিল বুলি ক'ব খোজে যদিও মূল বুৰঞ্জীত ১৩৬৯ চনৰ পৰা ১৩৭৬ চনলৈ ৰাজত্ব কৰিছিল বুলি উল্লেখ আছে সঘনাই হোৱা সংঘাতৰ পাছত চুতীয়া ৰজাই তেওঁক নাও খেল চাবলৈ মাতি বিশ্বাস ঘাটকতাৰে হত্যা কৰিছিল

পূৰ্বপুৰুষ আৰু সিংহাৰোহণ
চুতুফা আছিল আহোম ৰজা চুখাংফাৰ দ্বিতীয় পুত্ৰ দেউতাকৰ মৃত্যুৰ পাছত জ্যেষ্ঠ পুত্ৰ চুখ্ৰাম্ফা স্বৰ্গদেউ হৈছিল ৩২ বছৰ শাসন কৰাৰ পাছত ১৩৬৪ চনত চুখ্ৰাম্ফাৰ মৃত্যু হয় এইখিনিতে বুৰঞ্জীবিদসকলৰ মতভেদ দেখা যায় কোনো কোনোৰ মতে চুখ্ৰাম্ফাৰ মৃত্যুত তেখেতৰ ভায়েক চুতুফা ১৩৬৪ চনৰ ৰাজপাটত বহেবৰবৰুৱা হিতেশ্বৰ- আহোমৰ দিন         1  1981       32 ..     2  1926 ,      81বৰুৱা গুণাভিৰাম- অসম বুৰঞ্জী      4  2008       55 কিন্তু আধুনিক বুৰঞ্জীবিদ পদ্মেশ্বৰ গগৈ আৰু স্বৰ্ণলতা বৰুৱাৰ মতে ১৩৬৪ চনৰ পৰা ১৩৬৯ চনলৈ কোনো স্বৰ্গদেউ নাছিল 

ৰাজত্বকাল আৰু হত্যা
চুতুফাই আহোম ৰাজ্যৰ পৰিসীমা বঢ়াব বিচাৰিছিল ইয়াৰ ফলত কাষৰীয়া চুতীয়া ৰাজ্যৰ লগত সংঘাতৰ সৃষ্টি হয় ১৩৭৬ চনত চুতীয়া ৰজাই চাপাগুৰিত চুতুফাক লগ কৰে আৰু মিত্ৰতাৰ ভাও জুৰি তেখেতক চফ্ৰাই নদীৰ নাওখেললৈ নিমন্ত্ৰণ জনায় চুতীয়া ৰজাই নিজৰ নাৱতে দেহৰক্ষীবিহীন চুতুফাক আদৰ আপ্যায়ন কৰাৰ চেগত হত্যা কৰে চুতুফাৰ লগত যোৱা সৈন্যবোৰ ৰাজধানীলৈ ঘূৰি আহি এই কথা সদৰি কৰেবৰবৰুৱা হিতেশ্বৰ- আহোমৰ দিন         1  1981       32 ..     2  1926 ,      81         4  2008       56

বৰগোহাঁই আৰু বুঢ়াগোহাঁই শাসনকাল
চুতুফাৰ মৃত্যুৰ পাছত আহোম ডাঙৰীয়াসকলে স্বৰ্গদেউৰ উপযোগী কোনো ৰাজকোঁৱৰ বিচাৰি নাপালে আৰু সেই বাবে চাৰি বছৰ (১৩৭৬-১৩৮০ চন) চাও ফ্ৰংদাম বুঢ়াগোহাঁই আৰু চাও তাপ্ৰিখিন বৰগোহাঁইয়ে নিজে প্ৰশাসনৰ ভাৰ চম্ভালে  -         1  1981       32 ৰজা অবিহনে ৰাজ্য চলোৱা টান দেখি ১৩৮০ চনত তেওঁলোকে চুতুফাৰ ভায়েক আৰু চুখাংফাৰ তৃতীয় পুত্ৰ ত্যাও খাম্টিক স্বৰ্গদেউ পাতে ..     2  1926 ,      81         4  2008       56

টোকা

তথ্যসূত্ৰ
ফুকন,বৰুৱা (১৯৬৪) (আহোম ভাষা, ইংৰাজী, অসমীয়া ভাষাত). আহোম লেগজিকন, ঐতিহাসিক আৰু প্ৰাচীন গ্ৰন্থ অধ্যয়ন বিভাগ
 বৰবৰুৱা হিতেশ্বৰ আহোমৰ-দিন           1981     
 বৰুৱা গুণাভিৰাম অসম বুৰঞ্জী        2008     
  ..       1926 ,    

শ্ৰেণী:টাই-আহোম শাসক
চুতেওফা বা চাওলুং চ্যু-তেও-ফা () আহোম ৰাজ্যৰ দ্বিতীয়জন চাওফা আছিল তেখেত চাওলুং চুকাফাৰ বৰ পুতেক আছিল  তেখেতৰ ৰাজ্যকাল ১২৬৮ চনৰ পৰা ১২৮১ চনলৈকে 

চুতেওফাৰ বঢ়াগোঁহাইৰ নাম আছিল থাওৰুৰু বুঢ়াগোঁহাই আৰু বৰগোঁহাইৰ নাম আছিল চাওবিন বৰগোঁহাই 

বৈদেশিক সৰ্ম্পক : চুতেওফাই নৰাৰাজ্যলৈ  নিজ কটকী প্ৰেৰণ কৰি নৰাৰাজ্যৰ লগত নিজৰ সৰ্ম্পক সুদৃঢ় কৰে আৰু কুটনৈতিক কৌশলেৰে কছাৰীসকলৰ পৰা দিখৌ নৈৰ পূব অংশ নিজ ৰাজ্যৰ অৰ্ন্তভুক্ত কৰে

চুতেওফাৰ দিনতে ৰামখা দেও শালৰ বৰুৱা পদটি সৃষ্টি কৰে  ৰামখা দেও শালৰ পুজাৰ বাবে খাজানা ৰেহাই দিয়া মাটি দান কৰে আৰু   বৰদেউৰী, সৰুদেউৰী , দেওঘৰিয়া , আঠপৰিয়া , তেলি , মালী , নাপিত, কমাৰ, চমাৰ , ধুলীয়া , বলিকটীয়া , খাতোয়াল , বাৰিচোয়া , বেলিচোয়া , চাউলকৰা , মলখুবচা  আৰু  পানিতোলা আদি পূজাৰ বাবে সহায়ক পদ সৃষ্টি কৰে
শ্ৰেণী:টাই-আহোম শাসক
চাওফা চুত্যিণ্ফা বা চ্যু-ত্যিণ-ফা ১৬৪৪ খ্ৰীষ্টাব্দত চুৰাম্ফাৰ পিছত ৰাজপাটত উঠিছিল স্বাস্থ্য ভালে নথকা বাবে এওঁক নৰিয়া ৰজা বুলিছিল এওঁৰ প্ৰায়েই নৰিয়া আছিল বাবে বৰপুতেক লাপলুপ গোহাঁইয়ে নিজকে নিজে ৰজা ঘোষণা কৰি ৰজাৰ দৰে ফুৰা-চকা কৰিবলৈ আৰম্ভ কৰিছিল লাপলুপৰ মাক বৰৰাণী আছিল ৰজাৰ আন জনী ৰাণী বুঢ়াগোহাঁইৰ জীয়েক আছিল এইজনী ৰাণীৰ মন্ত্ৰণাত নৰিয়া ৰজাই লাপলুপ আৰু বৰপাত্ৰক বধ কৰাইছিল তাৰ পিছত লাপলুপৰ মাকক বৰৰাণী গুচাই বুঢ়াগোহাঁইৰ জীয়ককে বৰৰাণী পাতিছিল এইগৰাকী ৰাণীয়ে খহুৱা খোৱা গোহাঁই নামৰ ৰজাৰ আন এজন পুতেককো মৰাবলৈ চেষ্টা কৰোৱাইছিল

ৰাজত্ব কাল
ডফলাৰ লগত বিৰোধ
এইজন ৰজাৰ দিনত ডফলা সকলৰ লগত বিৰোধ ঘটিছিল বুঢ়াগোহাঁই আৰু বৰপাত্ৰ গোহাঁইক ডফলাক দমাবলৈ নৰিয়া ৰজাই পঠিয়ায় দিছিল কিন্তু এওঁলোকে ডফলা সকলক দমাব সক্ষম হোৱা নাছিল তেতিয়া ৰজাই তেওঁলোকক বিষয়া ভাগি অইনক বিষয়া পাতি পুনৰ ডফলাৰ বিৰুদ্ধে অভিযান চলায় সেইবাৰ ডফলাসকল ৰজাৰ বশ্যতা স্বীকাৰ কৰিবলৈ বাধ্য হৈছিল

কছাৰীৰ লগত বিৰোধ
কছাৰী সকলৰ লগত এইজন ৰজাৰ দিনত বিৰোধ ঘটিছিল পিছে আহোম ৰাজকন্যা এজনী কছাৰী ৰজালৈ দিবলৈ স্বীকাৰ কৰি নৰিয়া ৰজাই কছাৰীৰ লগত সম্প্ৰীতি স্থাপন কৰিছিল সেই সময়ত কছাৰী ৰজা আছিল বীৰ দৰ্পনাৰায়ণ

ৰজা ভগাৰ কাৰণ
চুত্যিন্ফাৰ ৰাণী বুঢ়াগোহাঁইৰ জীয়েকৰ কুকুৰে খোৱা গোহাঁই নামৰ পুতেক এজন আছিল তেওঁ বৰ নৈতিকতাহীন, দাম্ভিক আৰু অত্যাচাৰী আছিল তেওঁৰ ব্যৱহাৰত ডা-ডাঙৰীয়াৰ লগতে ৰাজ্যৰ বহুত মানুহ অসন্তুষ্ট হৈছিল ৰজায়ো শাসন কৰিব নোৱাৰিছিল তেতিয়া ৰাজ্যৰ সকলোৱে মিলি কুকুৰে খোৱা গোহাঁইক আৰু তেওঁৰ মাকক মাৰি পেলাইছিল ইয়াৰ পিছত তেওঁলোকে চুত্যিন্ফাক ৰজা ভাগি তেওঁৰ পুতেক চুতাম্লাক ৰজা পাতিছিল

তথ্য সংগ্ৰহ

শ্ৰেণী:টাই-আহোম শাসক
চুদান (আৰবী: , ), আনুষ্ঠানিকভাৱে চুদান গণৰাজ্য, উত্তৰ-পূৱ আফ্ৰিকাৰ এখন দেশ ইয়াৰ উত্তৰত মিচৰ, পশ্চিমত চাদ, উত্তৰ-পশ্চিমত লিবিয়া, পূৱত লোহিত সাগৰ, দক্ষিণ-পূৱত ইৰিত্ৰিয়া আৰু ইথিঅ'পিয়া, আৰু দক্ষিণত দক্ষিণ চুদান অৱস্থিত ২০২৪ চনৰ হিচাপত চুদানৰ জনসংখ্যা ৫ কোটি আৰু ইয়াৰ আয়তন ১,৮৮৬,০৬৮ বৰ্গ কিলোমিটাৰ (৭২৮,২১৫ বৰ্গমাইল), যাৰ ফলত ই আফ্ৰিকাৰ তৃতীয় বৃহত্তম দেশ আৰু আৰব লীগৰ তৃতীয় বৃহত্তম দেশ ২০১১ চনত দক্ষিণ চুদান বিচ্ছিন্ন হোৱাৰ আগলৈকে আফ্ৰিকা আৰু আৰব লীগৰ ক্ষেত্ৰফল অনুসৰি ই আছিল সৰ্ববৃহৎ দেশ;  তেতিয়াৰ পৰাই দুয়োটা খিতাপ আলজেৰিয়াৰ হাতত আছে চুদানৰ ৰাজধানী আৰু জনবহুল চহৰখন হৈছে খাৰ্তুম 

তথ্যসূত্ৰ

শ্ৰেণী:দেশ
শ্ৰেণী:গণৰাজ্য
শ্ৰেণী:চুদান
চুদানী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চুদানী সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত চুদানী ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

আৰু চাওক

চুদান

বাহ্যিক সংযোগ
চুদানী ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
শ্ৰেণী:চুদান
চুদিংফা বা চ্যু-দিং-ফা ওৰফে চন্দ্ৰকান্ত সিংহ ১৯৩২ শকৰ ৬ মাঘত অসমৰ ৰজা হৈছিল চন্দ্ৰকান্ত সিংহ স্বৰ্গদেউ কমলেশ্বৰ সিংহৰ ভায়েক আছিল ৰজা হোৱাৰ সময়ত তেওৰ বয়স আছিল তেৰ বছৰ তেও দুবাৰকৈ অসমৰ ৰজা হৈছিল চন্দ্ৰকান্ত সিংহ স্বৰ্গদেউৰ দিনতে কুকুৰাচোৱা ভুতৰ পুতেকৰ খবৰ সংঘটিত হৈছিল তেওৰ দিনতে অসমলৈ প্ৰথমবাৰ মান আহিছিল

শ্ৰেণী:টাই-আহোম শাসক
চুনতি বন্যপ্ৰাণী অভয়াৰণ্য () হৈছে বাংলাদেশৰ এখন সংৰক্ষিত বনাঞ্চল আৰু বন্যপ্ৰাণী অভয়াৰণ্য অভয়াৰণ্যখন, দক্ষিণ-পূব বাংলাদেশৰ চট্টগ্ৰাম বিভাগৰ চট্টগ্ৰাম জিলাৰ অন্তৰ্গত চুনতি গাঁৱৰ ওচৰত অৱস্থিত

 ইতিহাস 
১৯৮৬ চনত, গেজেট অধিসূচনা "-84174"ৰ জৰিয়তে এই অভয়াৰণ্যখন স্থাপিত হৈছিল প্ৰায় ৭৭৬৪ হেক্টৰ ভূমি সামৰি লোৱা এই অৰণ্যখন, প্ৰথমে গৰ্জন ( ) বনাঞ্চল আছিল যদিও অবৈধভাৱে কাঠ সংগ্ৰহ কৰা আৰু খেতিৰ বাবে ভূমি বেদখল কৰাৰ ফলত ই খণ্ডিত তথা ক্ষয়প্ৰাপ্ত হয় ২০০৩ চনলৈকে গৌণ জোপোহাবোৰে অভয়াৰণ্যখনৰ প্ৰায় ৪৪ অংশ সামৰি লৈছিল যদিও বৰ্তমান দানকাৰীসকলৰ সহায়ত বিভিন্ন প্ৰকাৰৰ পুনঃৰোপণ প্ৰকল্প গ্ৰহণ কৰা হৈছে এইখনেই আছিল বাংলাদেশৰ প্ৰথমখন বন্যপ্ৰাণী অভয়াৰণ্য অভয়াৰণ্যখনৰ লগতে ইয়াৰ আশে-পাশে প্ৰায় ১৫খন গাঁও আছে অভয়াৰণ্যখন, কেইবাটাও বিলুপ্তপ্ৰায় উদ্ভিদ প্ৰজাতিৰ আবাসস্থল

 বন্যপ্ৰাণী 
চুনতি বন্যপ্ৰাণী অভয়াৰণ্য হৈছে বাংলাদেশ আৰু ম্যানমাৰৰ মাজত এছিয়াৰ হাতী চলাচলৰ এক প্ৰধান কৰিডৰ অভয়াৰণ্যখনত থকা স্তন্যপায়ী প্ৰাণীসমূহৰ ভিতৰত সুগৰী পহু, মেচেকা, বনৰীয়া গাহৰি আৰু মালয়ৰ কেঁটেলাপহু আদি উল্লেখযোগ্য চৰাইবোৰৰ ভিতৰত সোণ বাঢ়ৈটোকা, বসন্ত চৰাই, মৌপিয়া, মৌখাটি, কুকুহা, ঘৰ বতাহী, তিল কপৌ, ফেঁচু, চুটীয়া শালিকা আৰু কাণকুৰিকা আদি উল্লেখযোগ্য

 প্ৰশাসন আৰু সুৰক্ষা 
এই উদ্যানখন পৰিৱেশ আৰু বন মন্ত্ৰালয়ৰ () অন্তৰ্ভুক্ত বাংলাদেশ বন বিভাগৰ অধীনস্থ সংস্থাটোৱে, স্থানীয় জনগোষ্ঠীৰ সহযোগত উদ্যানখন পৰিচালনা কৰে সেউজীয়া শাৰী পিন্ধা মহিলাসকলে সামূহিক টহলদাৰীৰ নেতৃত্ব দিয়ে স্থানীয় মহিলাসকলক এনে কাৰ্যৰ বাবে আমেৰিকাৰ আন্তঃৰাষ্ট্ৰীয় উন্নয়ন সংস্থা আৰু জাৰ্মানীৰ উন্নয়ন সংস্থা জিটিজেডৰ দ্বাৰা পুঁজি আগবঢ়োৱা হয় তেওঁলোকে এই সেৱাৰ বাবে ৫০ ডলাৰৰ উপবৃত্তি লাভ কৰে

 তথ্য উৎস 

 বাহ্যিক সংযোগ 

শ্ৰেণী:বাংলাদেশৰ বন্যপ্ৰাণী অভয়াৰণ্য
শ্ৰেণী:বাংলাদেশৰ অৰণ্য
চুনী গোস্বামী (; ১৯৩৮২০২০) এগৰাকী ভাৰতীয় ক্ৰিকেট আৰু ফুটবল খেলুৱৈ ৰাষ্ট্ৰীয় আৰু আন্তঃৰাষ্ট্ৰীয় পৰ্য্যায়ৰ বহু খেলত যোগ দি তেওঁ সফলতা লাভ কৰিবলৈ সক্ষম হৈছিল ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল ফুটবলৰ লগতে ক্ৰিকেটতো তেওঁ সমানে পাৰদৰ্শিতা দেখুৱাইছিলচুনী গোস্বামীলৈ শ্ৰদ্ধাঞ্জলি-দিগন্ত চহৰীয়া; প্ৰান্তিক, ১-৩১ মে ২০২০

 চমু জীৱনী 
১৯৩৮ চনৰ ১৫ জানুৱাৰীত বৰ্তমানৰ বাংলাদেশৰ অন্তৰ্গত কিশোৰগঞ্জত সুবিমল ওৰফে চুনী গোস্বামীৰ জন্ম হৈছিল ১৯৪৬ চনত ষ্ট্ৰাইকাৰ ৰূপে তেওঁ জুনিয়ৰ পৰ্য্যায়ত তেওঁ মোহন বাগানৰ হৈ ফুটবল খেলিবলৈ লয় ১৯৫৪ চনত তেওঁ মোহন বাগানৰ ছিনিয়ৰ দলত অংশ লয় ১৯৫৪ চনৰ পৰা ১৯৬৮ চনলৈ তেওঁ মোহন বাগানৰ অধিনায়ক ৰূপে দায়িত্ব পালন কৰে এই সময়ছোৱাত তেওঁ মোহন বাগানৰ হৈ ২০০টা গল দিয়াৰ লগতে চৈধ্যটা খিতাপ জয় কৰিছিল তদুপৰি ১৯৫৬-১৯৬৪ ৰ সময়ছোৱাত তেওঁ আন্তৰ্জাতিক ফুটবলত ভাৰতৰ হৈ ৩০খন খেল খেলি নটা গল দিছিল ১৯৬২ চনৰ এছিয়ান গেমছত তেওঁৰ নেতৃত্বতে ভাৰতীয় দলে সোণৰ পদক জয় কৰে ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল ১৯৬৪ চনত তেওঁ আন্তৰ্জাতিক ফুটবলৰ পৰা অৱসৰ গ্ৰহণ কৰে

ফুটবলৰ সমান্তৰালভাৱে চুনী গোস্বামীয়ে ১৯৬২ চনৰ পৰা বংগৰ হৈ ক্ৰিকেট খেলিছিল তথ্য অনুসৰি, ৮৬খন প্ৰথম শ্ৰেণীৰ ক্ৰিকেটত তেওঁ ১৫৯২ ৰান কৰাৰ লগতে ৪৭টা উইকেট দখল কৰিছিল

 বঁটা আৰু সন্মান 
 অৰ্জুন বঁটা (১৯৬৩)
 পদ্মশ্ৰী (১৯৮৩)
 মোহন বাগান ৰত্ন (২০০৫)

 তথ্যউৎস 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ক্ৰিকেটাৰ
শ্ৰেণী:ভাৰতৰ ফুটবল খেলুৱৈ
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
চুনীবালা দেৱী (; ১৮৭৫-১৯৫৫) এগৰাকী মঞ্চ আৰু চলচ্চিত্ৰ অভিনেত্ৰী আছিল তেওঁক বিশেষকৈ সত্যজিৎ ৰায়ৰ পথেৰ পাঁচালী ছবিখনত অপুৰ বিধবা পেহীয়েক ইন্দিৰ ঠাকুৰনৰ চৰিত্ৰত কৰা অভিনয়ৰ বাবে জনাজাত এই চৰিত্ৰটোত অভিনয় কৰাৰ সময়ত তেওঁৰ বসয় আছিল ৮০ বছৰ ছবিখন থিয়েটাৰত মুক্তি পোৱাৰ পূৰ্বেই তেওঁৰ মৃত্যু হৈছিল
সংক্ষিপ্ত জীৱনী
১৮৭৫ চনত চুনীবালাৰ জন্ম হোৱা বুলি কোৱা হয় এটা দৰিদ্ৰ পৰিয়ালত তেওঁৰ জন্ম হৈছিল ১৯৩০ চনত তেওঁ আকস্মিকভাবে বিগ্ৰহ নামৰ ছবি এখনত অভিনয় কৰাৰ সুযোগ পায় ১৯৩২ চনত ৰবীন্দ্ৰ নাথ ঠাকুৰৰ পৰিচালনাত, তেওঁৰে ৰচিত নাট নটীৰ পূজাত অভিনয় কৰে ১৯৩৯ চনত ৰিক্তাত অভিনয় কৰে ইয়াৰ পিছত শেষ জীৱনত আৰু এখন ছবি, সত্যজিৎ ৰয়ৰ পথেৰ পাঁচালীত অভিনয় কৰে ১৯৫৫ চনত কলকাতাত ইনফ্লুয়েঞ্জা ৰোগত তেওঁৰ মৃত্যু হয় 
পথেৰ পাঁচালীত অভিনয়
সত্যজিত ৰায়ে বিভূতিভূষণ বন্দোপধ্যায়ৰ চুটিগল্পপথেৰ পাঁচালীৰ আধাৰত একে নামেৰে চলচ্চিত্ৰ এখন নিৰ্মাণৰ বাবে সিদ্ধান্ত লয় ইতিমধ্যে সকলো কাষ্টিং হৈ যায় যদিও ছবিৰ মূল চৰিত্ৰ অপুৰ বিধবা পেহীয়েক ইন্দিৰ ঠাকুৰনৰ চৰিত্ৰটোত অভিনয় কৰাৰ বাবে বৃদ্ধা অভিনেত্ৰী এগৰাকী বিচাৰি পোৱা নাছিল কম বয়সীয়া অভিনেত্ৰী এগৰাকীক বৃদ্ধাৰ মেকআপ দি অভিনয় কৰোঁৱাত ৰায়ৰ প্ৰবল আপত্তি আছিল বহুতো বিচাৰ-খোচাৰৰ অন্তত পথেৰ পাঁচালীৰে এগৰাকী অভিনয় শিল্পী ৰেবা দেৱীৰ সহযোগত কলকাতাৰ নিষিদ্ধ পল্লী এটাত বাস কৰা চুনীবালা দেৱীক বিচাৰি উলিয়ায়  

চুনীবালাই অভিনয় কৰিবলৈ মান্তি হয় তেওঁক প্ৰতিদিনে ২০ টকাকৈ পাৰিশ্ৰমিক দিয়া হয় যদিও চুনীবালাৰ চেহেৰা ইন্দিৰ ঠাকুৰনৰ সৈতে খাপ খাই পৰিছিল, কিন্তু যথেষ্ঠ বৃদ্ধ হোৱা বাবে ৰায়ৰ শংকা আছিল অভিনয় কৰিব পাৰিব নে নোৱাৰে বুলি এই সংক্ৰান্তত ৰায়ে লিখিছে, পসত্তৰ বছৰীয়া বৃদ্ধা, গাল দুখন ভঙা, পিঠিখন অলপ বেঁকা আৰু শৰীৰটো সন্মুখলৈ হাওলা; দূৰৈৰ বস্তুবোৰো ভালদৰে দেখা পোৱা নাছিল  বিভূতিভূষণে দিয়া বৰ্ণনাৰ সৈতে খাপ খোৱাকৈ অভিনেত্ৰী বিচাৰি পোৱাটো সহজ নাছিল আমি বিজ্ঞাপনত বাৰে বাৰে ঘোষণা কৰিছিলো: কোনো মেক-আপ এই ছবিখনত ব্যৱহাৰ কৰা নহব এনেকুৱা নাছিল যে বৰ্ণনাৰ সৈতে খাপ খোৱা বৃদ্ধা এগৰাকী বিচাৰিবলৈ আমি চেষ্টা কৰা নাছিলো কিন্তু চেহেৰাটোৱেই একমাত্ৰ কথা নাছিল, আটাইতকৈ ডাঙৰ চিন্তাটো আছিল সত্তৰৰ ঘৰত ভৰি দিয়া এগৰাকী বৃদ্ধাই আউটডোৰ শ্বুটিঙৰ কষ্ট সহ্য কৰিব পাৰিবনে? তাৰোপৰি বয়সে মানুহৰ মানসিক দক্ষতাত প্ৰভাৱ পেলাব পাৰে ইন্দিৰৰ স্মৃতিশক্তি বিশ্বাস কৰিব পৰা যাবনে?

অৱশ্যে সকলো শংকা দূৰ কৰি চুনীবালাই যি অভিনয় কৰিলে, তাৰ স্বীকৃতি স্বৰূপে মেনিলা চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ খিতাপ জিকিবলৈ সক্ষম হয় ছবিখন সম্পূৰ্ণ হোৱাৰ পিছত চুনীবালাৰ শৰীৰ বেযা হোৱাত পৰিচালক ৰায়ে তেওঁৰ ঘৰলৈকে প্ৰজেক্টৰ লৈ আহি ছবিখন দেখুৱায় ছবিগৃহত মুক্তি পোৱাৰ পূৰ্বেই ইতিমধ্যে তেওঁৰ মৃত্যু হয়  
চলচ্চিত্ৰপঞ্জী
বিগ্ৰহ (১৯৩০)
ৰিক্তা (১৯৩৯)
 পথেৰ পাঁচালী (১৯৫৫)
সন্মান
পথেৰ পাঁচালীত কৰা অনবদ্য অভিনয়ৰ বাবে চুনীবালাই মেনিলা চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বঁটা লাভ কৰে অৱশ্যে ইয়াৰ পূৰ্বেই তেওঁৰ মৃত্যু হৈছিল আন্তৰ্জাতিক পুৰস্কাৰ পোৱা তেৱেঁ প্ৰথম ভাৰতীয় অভিনেত্ৰী ১৯৫৮ চনত এই ছবিখন নিউয়ৰ্কত প্ৰদৰ্শন কৰা হয় তাত বহু গুণমুগ্ধ লোকে তেওঁৰ অভিনয়ৰ ভূষসী প্ৰশংসা কৰে

তথ্য উৎস

বাহ্যিক সংযোগ
 
     

শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:পশ্চিমবঙ্গৰ ব্যক্তি
চুনীবালা হান্সদা ঝাৰখণ্ড পাৰ্টি (নৰেন)ৰ সৈতে জড়িত পশ্চিম বংগৰ এগৰাকী ভাৰতীয় ৰাজনীতিবিদ তেখেত ঝাৰখণ্ড পাৰ্টি (নৰেন)ৰ সভানেত্ৰী

জীৱনী
হান্সদাৰ স্বামী নৰেন হান্সদা পশ্চিম বংগ বিধানসভাৰ বিধায়ক আছিল আৰু তেওঁলোকৰ কন্যা বীৰবাহা হান্সদা হৈছে এগৰাকী চাঁওতালি চলচ্চিত্ৰ অভিনেত্ৰী

২০০০ চনত হান্সদা বিনপুৰৰ পৰা পশ্চিম বংগ বিধান সভাৰ সদস্য হিচাপে নিৰ্বাচিত হৈছিল পৰৱৰ্তী সময়ত তেওঁ ২০০৬ চনত এই একেটা সমষ্টিৰ পৰা পুনৰ নিৰ্বাচিত হৈছিল
তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:চাঁওতালি লোক
শ্ৰেণী:বিংশ শতিকাৰ ভাৰতীয় নাৰী
শ্ৰেণী:চাঁওতালি ব্যক্তি
ভাৰতৰ পশ্চিম বংগৰ ব্লুমফিল্ড চাহ বাগিচাত অৱস্থিত চুন্নু জলপ্ৰপাত, যাক ৰক গাৰ্ডেন বুলিও কোৱা হয় জলপ্ৰপাতটোৰ চাৰিওফালে এখন সুন্দৰ শিলৰ বাগিচা আছে যিয়ে স্থানীয় লোক আৰু পৰ্যটক উভয়কে আকৰ্ষণ কৰে 

স্থান আৰু প্ৰৱেশ

চুন্নু জলপ্ৰপাতটো দাৰ্জিলিং হিমালয়ান ৰেলৱেৰ পৰা প্ৰায় ৬ কিলোমিটাৰ দূৰত বৰবোটেই ৰক গাৰ্ডেনত অৱস্থিত গোৰ্খা পাহাৰ পৰিষদৰ পৰ্যটন বিভাগে নিৰ্মাণ কৰা এই বাগিচাখনক ৰক বটল, টিন, প্লাষ্টিক গাৰ্ডেন নামেৰে নামকৰণ কৰা হয় কাৰণ বেগবোৰ বিভিন্ন স্তৰৰ কটা শিলৰ পৰা তৈয়াৰ কৰা হয় পশ্চিম বংগৰ ৭৩৪১০২ নম্বৰৰ ব্লুমফিল্ড টি গাৰ্ডেনৰ ওচৰত এই জলপ্ৰপাতটো অৱস্থিত 

ৰক গাৰ্ডেন

চুন্নু জলপ্ৰপাতক ৰক গাৰ্ডেন বুলিও জনা যায় আৰু ই দাৰ্জিলিঙৰ অন্যতম প্ৰধান আকৰ্ষণ ইয়াত বাগিচা, দলং, আৰু গভীৰ অৰণ্যৰ একাধিক প্ৰাকৃতিক দৃশ্য আছে ৰূপালী বগা ধাৰাটোৱে পাহাৰৰ পৰা ঢৌ খেলি ৰক গাৰ্ডেনৰ মাজেৰে বৈ গৈছে, যত দৰ্শকে গৰমৰ দিনত বহি পিকনিক উপভোগ কৰিব পাৰে আগন্তুক পৰ্যটকসকলক চালে শেহতীয়াকৈ এই ঠাইখন বংগৰ অন্যতম প্ৰধান পৰ্যটন আকৰ্ষণ হিচাপে সংযোজন কৰা হৈছে 

গংগা মায়া পাৰ্ক
গংগা মায়া পাৰ্ক, ৰক গাৰ্ডেনৰ পৰা প্ৰায় ৩ কিলোমিটাৰ দূৰত অৱস্থিত জিএনএলএফ আন্দোলনৰ সময়ত আৰক্ষীৰ গুলীচালনাৰ বলি হোৱা এজন নিৰীহ ভুক্তভোগীৰ নামেৰে নামকৰণ কৰা এই পাৰ্কখনত এটা সৰু হ্ৰদ আছে যত, নাও চলোৱাৰ সুবিধা উপলব্ধ, তদুপৰি পৰ্যটকৰ মনোৰঞ্জনৰ বাবে স্থানীয় গোৰ্খা লোকনৃত্যও প্ৰদৰ্শন কৰা হয়

লগতে চাওঁক 
তথ্য সংগ্ৰহ 
বাহ্যিক সংযোগ
চুপিম্ফা বা চাওফা চ্যু-পিম-ফা ()১৪৯৩ চনৰ পৰা ১৪৯৭ চনলৈ আহোম ৰাজ্য শাসন কৰা স্বৰ্গদেউ আছিল পিতৃ চুহেনফাৰ হত্যাকাৰীৰ প্ৰতিশোধ ল'বলৈ তেওঁ উচ্চ আৰু নিম্ন বৰ্গৰ লোকৰ ওপৰত সন্ত্ৰাসৰ সৃষ্টি কৰিছিল সাধাৰণ ভুলৰ বাবে তেওঁ নিজৰ এগৰাকী গৰ্ভৱতী পত্নীক নগা পাহাৰলৈ নিৰ্বাসন দিছিল ৰাণীয়ে কন্ছেং নামৰ পুত্ৰ সন্তানৰ জন্ম দিয়ে যি পাছত আহোম ৰাজ্যৰ প্ৰথম বৰপাত্ৰগোহাঁই হিচাপে বিচক্ষণতাৰ পৰিচয় দিছিল 

সিংহাৰোহণ
চুপিম্ফা ৰজা চুহেনফাৰ জ্যেষ্ঠ পুত্ৰ আছিল ১৪৯৩ চনত পিতাকৰ মৃত্যুৰ পাছত চুপিম্ফা স্বৰ্গদেউ হিচাপে শিঙৰি ঘৰত উঠে 

ৰাজত্বকাল
চুহেনফাৰ হত্যাকাৰীৰ শাস্তি
শাসনভাৰ লৈয়েই চুপিম্ফাই পিতাক চুহেনফাৰ হত্যাকাৰীক বিচাৰিবলৈ মানুহ লগায় লন্তৰুবন আৰু তেওঁৰ দুজন পুত্ৰ টাওফ্ৰং আৰু খুন্তাওক ধৰি মৃত্যুদণ্ড বিহা হয় আন ষড়যন্ত্ৰকাৰীসকলকো শাস্তি দিয়া হয় খুংলুং বুঢ়াগোহাঁইক চুহেনফাৰ হত্যাত সন্দেহ কৰা হৈছিল ৰজাৰ শাস্তিত ভয়ত বুঢ়াগোহাঁই পলাই যায় চুপিম্ফাই লগে লগে লুংলুং খাম্পেঙক নতুন বুঢ়াগোহাঁই পাতে পাছত খুংলুং বুঢ়াগোহাঁই ধৰা পৰে যদিও আন বিষয়াসকলৰ অনুৰোধত তেওঁ মৃত্যুদণ্ডৰ পৰা সাৰে তেওঁৰ সম্পত্তি বাজেয়াপ্ত কৰি তেওঁক গাঁৱৰ ঘৰলৈ নিৰ্বাসন দিয়া হয়

ৰাণীৰ নিৰ্বাসন আৰু কন্ছেঙৰ জন্ম
চুহেনফাৰ দিনৰে পৰা নগাসকলে আহোম ৰাজ্যৰ লগত মিত্ৰতা বজাই ৰাখিছিল প্ৰতি বছৰে তেওঁলোক আহোম ৰাজধানীলৈ আহি উপঢৌকন দিছিল এজন নগা দলপতিয়ে চুপিম্ফাৰ পত্নী এগৰাকীৰ দেখা পাই ৰজাৰ সন্মুখতে তেওঁৰ সৌন্দৰ্যৰ প্ৰশংসা কৰে ৰজাই খঙতে নগাজনৰ গাঁৱলৈ পত্নীক নিৰ্বাসন দিয়ে ৰাণী সেই সময়ত গৰ্ভৱতী আছিল আৰু কিছু দিন পাছত এটি পুত্ৰ সন্তানৰ জন্ম দিয়ে তেওঁ কন্ছেং নামেৰে জনাজাত হয় চুপিম্ফাৰ উত্তৰসূৰী চুহুন্মুঙে কন্ছেঙৰ কথা জানিব পাৰি তেওঁক অনাই বুঢ়াগোহাঁই আৰু বৰগোঁহাই সমপৰ্যায়ৰ বৰপাত্ৰগোহাঁই পদ সৃষ্টি কৰি নিয়োগ কৰে কন্ছেং বৰপাত্ৰগোহাঁয়ে চুহুন্মুঙৰ বাবে কেইবাখনো যুঁজত অংশ লয় আৰু তেওঁৰ নেতৃত্বত আহোম সেনাই পুৰণি কামৰূপ ৰাজ্যৰ পশ্চিম সীমা কৰতোৱালৈকে যায়

মৃত্যু
চমু ৰাজত্বকালত চুপিম্ফাই তেওঁৰ পিতাকৰ হত্যাৰ প্ৰতিশোধৰ বাবে বহু লোকক পৰিয়ালৰ লগতে শাস্তি আৰু মৃত্যুদণ্ড বিহে বিষয়াসকল এই কামত সন্ত্ৰস্ত হৈ পৰিছিল এনে অভিযান চলি থাকোঁতেই হঠাতে ১৪৯৭ চনত ৰজাৰ মৃত্যু হয় মৃত্যুৰ কাৰণ কিছুমান বুৰঞ্জীয়ে প্ৰাকৃতিক আৰু কিছুমানে হত্যা বুলি ক'ব খোজে অসমীয়া ইতিহাসবিদ আৰু লেখক গুণাভিৰাম বৰুৱা মতে চুহেনফাৰ মৃত্যুৱে জনতাৰ মাজত উত্তেজনা আৰু ভয়ৰ সৃষ্টি কৰিছিল সেইবাবে বিষয়াসকলে চুপিম্ফাক হত্যা কৰি প্ৰকৃত কথা লুকুৱাই ৰাখে আৰু ৰজাৰ মৃত্যু প্ৰাকৃতিকভাৱে হোৱা বুলি প্ৰচাৰ কৰে চুপিম্ফাৰ পাছত তেওঁৰ পুত্ৰ চুহুন্মুং ৰাজপাটত উঠে 

টোকা

তথ্যসূত্ৰ

 
 
 

শ্ৰেণী:টাই-আহোম শাসক
চুপ্ফণিঅ' () এগৰাকী মহিলা আৰু তেওঁৰ সন্তানৰ বিষয়ে আংগামী নগা লোককাহিনী তেওঁলোকৰ জন্মভূমি ৰুচমা গাঁৱলৈ উভতি অহাৰ পথত কৰুণভাৱে মৃত্যু ঘটিছিল মৃত্যুৰ পিছত তেওঁলোক শিলাখণ্ডলৈ ৰূপান্তৰিত হৈছিল

কিংবদন্তি
চুপ্ফণিঅ' ৰুচমা গাঁৱৰ এজনী ধুনীয়া ছোৱালী আছিল তেওঁক আন এখন গাঁৱৰ মানুহৰ সৈতে বিয়া দিয়া হৈছিল এগৰাকী পত্নী হিচাপে তেওঁ তেওঁৰ স্বামীৰ প্ৰতি অবিচলিত আনুগত্য প্ৰদৰ্শন কৰিছিল চুপ্ফণিঅ'য়ে তেওঁৰ স্বামীক নিজে বোৱা ধুনীয়া কাপোৰ পিন্ধাইছিল কিছুমান মহিলাই তেওঁৰ বিবাহৰ সফলতাৰ বাবে ঈৰ্ষায়িত হৈছিল তেওঁলোকে চুপ্ফণিঅ'ৰ স্বামীক তেওঁৰ পত্নীক বিবাহ বিচ্ছেদ দিবলৈ উদগনি দিছিল অৱশেষত তেওঁ চুপ্ফণিঅ'ৰ পৰা পৃথক হ'বলৈ বাধ্য হৈছিল এদিন ৰাতি চুপ্ফণিঅ'য়ে তেওঁৰ সন্তানক কঢ়িয়াই স্বামীৰ ঘৰৰ পৰা ওলাই গৈছিল আৰু জ্বলন্ত পাইন গছৰ জোৰ লৈ তাইৰ পৈতৃক ঘৰলৈ ৰাওনা হৈছিল পাহাৰীয়া অঞ্চলৰ ওপৰেৰে যাওঁতে অশুভ আত্মায়ে তেওঁক আঘাত কৰিছিল এই আঘাতত তেওঁৰ মৃত্যু হয় কিছু সময়ৰ পিছত তেওঁৰ শিশুটোয়ে মাকৰ মৃতদেহত পৰোঁতে শিশুটোৰো মৃত্যু হয় মৃত্যুৰ পিছত তেওঁলোক দুয়ো মানুহৰ আকৃতিৰ শিলত ৰূপান্তৰিত হৈছিল ঘটনাটোৰ বিষয়ে শুনি তেওঁলোকৰ আত্মীয়সকলে তেওঁলোকৰ সন্ধানত গৈ শিলবোৰ বিচাৰি পাইছিল তেওঁলোকে মাকৰূপী শিলটোক টানিবলৈ চেষ্টা কৰোঁতে এক ভয়ংকৰ ধুমুহাৰ সূত্ৰপাত হৈছিল কিন্তু পিছলৈ যেতিয়া তেওঁলোকে দুয়োটা শিল একেলগে টানি আনে ধুমুহা সম্পূৰ্ণৰূপে শান্ত হৈছিল চুপ্ফণিঅ' আৰু তেওঁৰ সন্তানৰূপী শিলদুটাক তেওঁৰ পৈতৃক গাঁও ৰুচমালৈ অনা হৈছিল ৰুচমাত তেওঁলোক কিংবদন্তি হিচাপে মানুহৰ মনত বিদ্যমান

বৰ্তমান ৰুচমা গাঁৱত চুপ্ফণিঅ'ৰ নামেৰে এটা স্মৃতিক্ষেত্ৰ আছে এই স্মৃতিক্ষেত্ৰতে চুপ্ফণিঅ' আৰু তেওঁৰ সন্তান হিচাপে গণ্য কৰা দুটা শিল সংৰক্ষিত অৱস্থাত ৰখা হৈছে 

ৰুচমা গাঁও
ৰুচমা গাঁও ভাৰতৰ নাগালেণ্ডৰ কহিমা জিলা চিফোবোজৌ মহকুমাত অৱস্থিত ই উপ-জিলাৰ মুখ্য কাৰ্যালয় চিফোবোজৌৰ পৰা ৪১ কিলোমিটাৰ কিমি নিলগত আৰু জিলা সদৰ ক'হিমাৰ পৰা ১২ কিলোমিটাৰ নিলগত অৱস্থিত 

জনপ্ৰিয় সংস্কৃতিত
এই লোককাহিনীটোৰ আলমত ২০০৫ চনত 'উৱেৰ আই দা মুন? দ্য লেজেণ্ড অফ চুপ্ফণিঅ' নামেৰে মেটেভিনুও চাখৰিৰে এখন চলচ্চিত্ৰ নিৰ্মাণ কৰিছিল শিৰোনামটোৰ চন্দ্ৰই নাটকীয়তা, ছবি, মূল গীত আৰু সাক্ষাৎকাৰৰ জৰিয়তে কোৱা চুপ্ফণিঅ' জীৱনৰ বিভিন্ন পৰ্যায়ৰ মাজেৰে এক ৰূপক অনুপ্ৰেৰণা আৰু নিৰ্দেশনা হিচাপে দেখুৱা হৈছিল ছবিখনৰ দৃশ্যগ্ৰহণ নাগালেণ্ডৰ ৰুচমা আৰু বিশ্বেমাৰ বিভিন্ন স্থানত কৰা হৈছিল 

নাগালেণ্ডৰ স্কুলীয়া পাঠ্যক্ৰমত চুপ্ফণিঅ'ৰ কাহিনী অন্তৰ্ভুক্ত কৰা হৈছে তদুপৰি কিংবদন্তি হিচাপে চুপ্ফণিঅ'ৰ কাহিনী মুখে-মুখে প্ৰচলিত 

তথ্য উৎস

শ্ৰেণী:কিংবদন্তি
শ্ৰেণী:সাধু
শ্ৰেণী:নাগালেণ্ড
চুফক্ফা বা চ্যু-ফক-ফা ( ১৪২২ চনৰ পৰা ১৪৩৯ চনলৈ আহোম ৰাজ্য শাসন কৰা স্বৰ্গদেউ তেওঁ ৰজা চুজান্ফাৰ পুত্ৰ আছিল চুজান্ফাৰ মৃত্যুৰ পাছত ১৪২২ চনত ৰাজপাটত উঠি তেওঁ ১৭ বছৰ ৰাজ্য শাসন কৰে তেওঁৰ ৰাজত্বকালৰ একো উল্লেখনীয় ঘটনা বুৰঞ্জীত পাবলৈ নাই ১৪৩৯ চনত তেওঁৰ মৃত্যুৰ পাছত পুতেক চুচেনফা ৰজা হয় 

টোকা

তথ্যসূত্ৰ

 

শ্ৰেণী:টাই-আহোম শাসক
চুফিয়া আহমেদ  (   ; জন্ম ইব্ৰাহীম ; ২০ নৱেম্বৰ ১৯৩২  ৯ এপ্ৰিল ২০২০) এগৰাকী বাংলাদেশী শিক্ষাবিদ আছিল ১৯৯৫ চনৰ জানুৱাৰী মাহত তেওঁক বাংলাদেশৰ প্ৰথম মহিলা ৰাষ্ট্ৰীয় অধ্যাপিকা হিচাপে নিৰ্বাচিত কৰা হয়২০০২ চনত বাংলাদেশ চৰকাৰে তেওঁক একুশ্বে পদক বঁটা প্ৰদান কৰে

কৰ্মজীৱন
ফৰিদপুৰ জিলাত ঢাকা বিশ্ববিদ্যালয়ৰ ন্যায়াধীশ আৰু প্ৰাক্তন উপাচাৰ্য এম ইব্ৰাহিম আৰু লুটফুনেছা ইব্ৰাহিমৰ ঘৰত আহমেদৰ জন্ম হৈছিল বৰিশালৰ ব্ৰজোমোহন কলেজত অধ্যয়ন কৰিছিল ১৯৫০ চনত ঢাকা বিশ্ববিদ্যালয়ত (ডি ইউ) নামভৰ্তি কৰে ১৯৫২ চনৰ ২১ ফেব্ৰুৱাৰীত ডি ইউ কেম্পাছত ১৪৪ নং ধাৰা ভংগ কৰি কাৰ্ফিউ অস্বীকাৰ কৰা মহিলা পূৰ্বসূৰীসকলৰ ভিতৰত তেওঁ অন্যতম আছিল 
পি এইচ ডি লাভ কৰে ১৯৬০ চনত লণ্ডনত ডিগ্ৰী লাভ কৰে

১৯৬১ চনত আহমেদে ঢাকা বিশ্ববিদ্যালয়ৰ ইছলামিক ইতিহাস আৰু সংস্কৃতি বিভাগত অধ্যাপক হিচাপে যোগদান কৰে ইস্তানবুলৰ বছফৰাছ বিশ্ববিদ্যালয় আৰু উইচকনচিনৰ মিলৱাকিৰ আলভাৰ্নো কলেজৰ অতিথি অধ্যাপিকা আছিল

আহমেদে বাংলাদেশ বেংকৰ পৰিচালকৰ ব'ৰ্ডৰ সদস্য হিচাপে কাৰ্যনিৰ্বাহ কৰিছিল বাংলাদেশ ইতিহাস পৰিষদৰ সভানেত্ৰী আছিল

ব্যক্তিগত জীৱন
১৯৫৫ চনৰ জুন মাহত আহমেদে বেৰিষ্টাৰ চৈয়দ ইষ্টিয়াক আহমেদৰ সৈতে বিবাহপাশত আবদ্ধ হয় দুয়োৰে এজন পুত্ৰ বাংলাদেশৰ ২৫ নং মুখ্য ন্যায়াধীশ চৈয়দ ৰেফাত আহমেদ আৰু এগৰাকী কন্যা ৰাইনা আহমেদ, এগৰাকী চিকিৎসক

২০০৪ চনৰ ১৮ জুলাইত চুফিয়া আহমেদে বাংলাদেশৰ এছিয়াটিক ছ'চাইটিত "বেৰিষ্টাৰ চৈয়দ ইষ্টিয়াক আহমেদ মেম'ৰিয়েল ফাউণ্ডেচন" শীৰ্ষক এটা ট্ৰাষ্ট ফাণ্ড স্থাপন কৰে

চুফিয়া আহমেদৰ সন্তান দুগৰাকী ন্যায়াধীশ চৈয়দ ৰেফাত আহমেদ আৰু তাছনীম ৰাইনা ফাতেহে ২০২০ চনৰ ২০ নৱেম্বৰত বাংলাদেশৰ এছিয়াটিক ছ'চাইটিত "নেচনেল প্ৰফেচাৰ ড চুফিয়া আহমেদ মেম'ৰিয়েল ফাউণ্ডেচন" শীৰ্ষক এটা ট্ৰাষ্ট ফাণ্ড স্থাপন কৰে

বঁটা
চুফিয়া কমল বঁটা (২০১৫) 

একুশ্বে পডাক (২০০২)

তথ্যসূত্ৰ
চুফিয়া খাতুন  (  ; জন্ম: ০১ জানুৱাৰী ১৯৬১) এগৰাকী বাংলাদেশী লোকগায়িকা তেওঁৰ প্ৰকৃত নাম অনিতা হাল্ডাৰ তেওঁ দাৰোডি শত্ৰু, অগুন আৰু ৰাজ শ্বিংঘাচন ছবিৰ প্লেবেক গায়িকা হিচাপে অভিনয় কৰিছিল

প্ৰাৰম্ভিক জীৱন
১৯৪৮৪৯ চনত বৃহত্তৰ ফৰিদপুৰ (বৰ্তমান ৰাজবাৰী)ত খোকন হাল্ডাৰ আৰু তুলু হাল্ডাৰৰ ঘৰত চুফিয়াৰ জন্ম হৈছিল ১৪১৫ বছৰ বয়সত গাঁৱৰ অনুষ্ঠানত গান গাবলৈ আৰম্ভ কৰে ১৯৭৪ চনৰ আশে-পাশে ইছলাম ধৰ্ম গ্ৰহণ কৰি চুফিয়া খাতুন নাম গ্ৰহণ কৰে শিল্পী মুস্তাফা মনোৱাৰে তেওঁৰ নাম "কংগলিনি চুফিয়া" বুলি নামকৰণ কৰে

সংগীত
চুফিয়াই বেছিভাগেই পাঁচজনীয়া এটা দলৰ সৈতে অনুষ্ঠান পৰিৱেশন কৰে য'ত বাউল জাহাংগীৰ, বাউল মান্দৰ ফকিৰ, পুছপো (চুফিয়াৰ কন্যা), চুমকি কংগলিনি (চুফিয়াৰ নাতিনী) আৰু বিলকিছ বানু থাকে কুদ্দুছ বয়তী, আব্দুৰ ৰহমান বয়তী আৰু অনুছেহ অনাদিলকে ধৰি আন সংগীতজ্ঞসকলৰ সৈতে সহযোগিতা আগবঢ়াইছে

২০১৬ চনৰ অক্টোবৰ মাহত চুফিয়াই তেওঁৰ প্ৰথম চিডি এলবাম মা মুকলি কৰে

উল্লেখযোগ্য গীত
প্ৰৰাণেৰ বন্ধোব ৰে, বুৰি হয়লাম টৰ কৰোনে
কনবা পোথেয় নিতাইগঞ্জ জয়
আমৰা নাৰী কোটো কোষ্টো কোৰি 
ই বড়ো আজব কুদ্ৰতী 
বুৰি হয়লাম

ব্যক্তিগত জীৱন
চুফিয়াই প্ৰথমে সুধিৰ হালদাৰক বিয়া কৰাইছিল তেওঁৰ দ্বিতীয় স্বামী বাউল চেকম এজন ডোটাৰা খেলুৱৈ আৰু তেওঁ  লণ্ডনত থাকে চুফিয়াক ২০১৮ চনৰ ৮ ডিচেম্বৰত ছাভাৰৰ এনাম মেডিকেল কলেজ হাস্পতালত ভৰ্তি কৰোৱা হয় চিকিৎসা পৰীক্ষাৰ পিছত ডাক্তৰে কয়, চুফিয়াৰ মগজুত তেজৰ চলাচলৰ অনিয়মকে ধৰি কেইবাটাও সমস্যা আছে চুফিয়াৰ হৃদযন্ত্ৰৰ কিছু সমস্যাও আছেতেওঁ বৰ্তমান ছাৱৰৰ জামসিংহত থাকে

তথ্যসূত্ৰ
চুফিয়া চুফী  (; জন্ম ১৯৮৭) ৰাজস্থানৰ আজমেৰৰ এগৰাকী ভাৰতীয় স্প্ৰিণ্ট এথলীট ২০২১ চনত মনালীৰ পৰা লেহ আল্ট্ৰামাৰাথন দৌৰ সম্পূৰ্ণ কৰা প্ৰথমগৰাকী মহিলা দৌৰবিদ

প্ৰাৰম্ভিক জীৱন
১৯৮৭ চনত আজমেৰত জন্মগ্ৰহণ কৰা চুফিয়াৰ মাত্ৰ ১৬ বছৰ বয়সতে তেওঁৰ পিতৃৰ মৃত্যু হয় আৰু তেওঁৰ অকলশৰীয়া মাতৃয়ে ডাঙৰ-দীঘল কৰে

কৰ্মজীৱন
২০১৭ চনত চুফিয়াই চাকৰি এৰি কাশ্মীৰৰ পৰা কন্যাকুমাৰীলৈকে যাত্ৰা আৰম্ভ কৰে মাত্ৰ ১১০ দিনতে চাৰিখন ডাঙৰ চহৰ সামৰি ৬০০০ কিলোমিটাৰ দৌৰত এক উল্লেখযোগ্য দৌৰ সম্পন্ন কৰিছিল ইয়াৰ পিছত চুফিয়াই মানালী আৰু লেহৰ মাজৰ প্ৰায় ৪৮০ কিলোমিটাৰ দূৰত্ব অতিক্ৰম কৰাৰ লক্ষ্য ৰাখে মাত্ৰ সাত দিনতে তেওঁ এই কৃতিত্ব সফলতাৰে সম্পন্ন কৰে

গিনিজ বুক অৱ ৱৰ্ল্ড ৰেকৰ্ডছ
গিনিজ বুক অৱ ৱৰ্ল্ড ৰেকৰ্ডছে, কাটাৰৰ ওপৰেৰে (উত্তৰৰ পৰা দক্ষিণলৈ) দৌৰা আটাইতকৈ দ্ৰুত দৌৰবিদ হিচাপে নিশ্চিত কৰিছে, ৩০ ঘণ্টা ৩১ মিনিটত ২০০ কিলোমিটাৰ দূৰত্ব অতিক্ৰম কৰিছিল

এগৰাকী মহিলাই কেলেণ্ডাৰ বছৰত চলোৱা সৰ্বাধিক মাৰাথনৰ গিনিজ বিশ্ব অভিলেখ, ২০১৮ চনত

মানালি-লেহ খোজকাঢ়ি টানিছে ৬ দিন, ১২ ঘণ্টা, ৬ মিনিটত ৪৮৫ কিলোমিটাৰ দূৰত্ব সম্পূৰ্ণ কৰি এই দূৰত্ব অতিক্ৰম কৰা আটাইতকৈ দ্ৰুততম মহিলা হিচাপে পৰিগণিত হয়

২০২১ চনত দিল্লী, কলকাতা, মুম্বাই, আৰু চেন্নাইক সংযোগ কৰা ঘাইপথৰ নেটৱৰ্ক গোল্ডেন চতুৰ্ভুজ সম্পূৰ্ণ কৰাৰ গিনিজৰ অভিলেখ তাৰ পিছত চুফিয়াই ১১০ দিন, ২৩ ঘণ্টা আৰু ২৪ মিনিটত ৬০০২ কিলোমিটাৰ দূৰত্ব অতিক্ৰম কৰিছিল

২০১৯ চনত কাশ্মীৰৰ পৰা কন্যাকুমাৰীলৈ যোৱা আটাইতকৈ দ্ৰুততম মহিলা হিচাপে গিনিজৰ অভিলেখ, ৮৭ দিন, ২ ঘণ্টা আৰু ১৭ মিনিটত দৌৰিছিল

তথ্যসূত্ৰ
চুবিণ্ফা বা চাওলুং চ্যু-বিণ্-ফা () আহোম ৰাজ্যৰ তৃতীয়জন স্বৰ্গদেউ (চাওফা) আছিল তেখেত চাওলুং চুতেওফাৰ বৰ পুতেক আছিল তেখেত ১২৮১ চনত ৰাজপাটত বহে 

চুবিনফাই ৰাজ্যৰ প্ৰজাক বুঢ়াগোঁহাই আৰু বৰগোঁহাইৰ অধীনলৈ দুটা ভাগত নি ৰাজ্যৰ শাসন-কাৰ্য অধিক কাৰ্য্যক্ষম আৰু সুচল কৰে চুবিনফাই ত্যাওকাংবণ্ডুকা নাম মিচিং সম্প্ৰদায়ৰ ব্যক্তি এজনৰ কন্যা হিঙ্গুলীক বিয়া কৰাই আৰু বৰকুঁৱৰীৰ মৰ্য্যদা দিয়ে 

এইজনা স্বৰ্গদেউৰ দিনতেই সাতঘৰীয়া আহোমৰ সৃষ্টি হয় 

চুবিনফাৰ দিনত থাওৰুৰু বুঢ়াগোঁহাই আৰু চাওপাংবণ্ডুক বৰগোঁহাই আছিল
চুবেদাৰ ৰূপসিং () চুবেদাৰ ৰূপসিং আছিল ইংৰাজৰ ইষ্ট ইণ্ডিয়া কোম্পানীৰ এজন হিন্দুস্থানী চিপাহী মোৱামৰীয়া বিদ্ৰোহৰ সময়ত আহোম স্বৰ্গদেউ গৌৰীনাথ সিংহক সহায় কৰাৰ উদ্দেশ্যেৰে ইষ্ট ইণ্ডিয়া কোম্পানীৰ বিষয়া কেপ্তেইন ৱেলছৰ তত্বাৱধানত কিছুমান ইংৰাজ চিপাহী আৰু কিছুমান দেশীয় চিপাহী মোৱামৰীয়া বিদ্ৰোহ দমন কৰিবলৈ অসমলৈ পঠিয়াই দিছিল ইংৰাজসকলে মোৱামৰীয়া বিদ্ৰোহ উজনি অসমৰ ৰংপুৰত দমন কৰাৰ পাছত আহোমৰ ৰাজমন্ত্ৰী পূৰ্ণানন্দ বুঢ়াগোহাঁইয়ে কেপ্টেইন ৱেলছক কেইজনমান দেশীয় সৈন্য কোম্পানীৰ পৰা বিচাৰে ৱেলছ চাহাব অসম এৰি যোৱাৰ পাছত আহোম ৰজাঘৰীয়াই ৰূপসিং চুবেদাৰক একুৰি চিকা মাহেকীয়া ভিত্তিত বন্দোবস্ত কৰি আহোম ৰণুৱাৰ ওপৰত চুবেদাৰ পাতে আৰু ৰজাঘৰৰ পহৰীয়াসকলৰ ওপৰতো চকু ৰাখিবলৈ চৰ্দাৰ হিচাপে নিযুক্তি দিয়ে ১৮১৬ খৃষ্টাব্দত বদন বৰফুকনে প্ৰায় ৮০০০ মান সৈন্যৰে সৈতে অসম আক্ৰমণৰ বাবে আহোঁতে ঘিলাধাৰীত ৰূপসিং চুবেদাৰ নেতৃত্ব থকা স্বত্তেও অসমীয়া সৈন্যই পৰাজয় বৰণ কৰে :..20120817232618:...?109386
মান সকলে যোৰহাট অধিকাৰ কৰি চন্দ্ৰকান্ত সিংহক ৰজা পাতে আৰু ১৮১৭ চনত মান দেশলৈ এগৰাকী আহোম গাভৰু হেমো আইদেউক লগতে লৈ যায় ৰূপসিং চুবেদাৰ এজন শিক্ষিত লোক আছিল মানৰ হাতত পৰাস্ত হোৱাত তেওঁ শোকত ম্ৰিয়মান হৈছিল এইজন চুবেদাৰ ৰূপসিঙে অসমলৈ মান অনা তথা চন্দ্ৰকান্ত সিংহৰ প্ৰধান মন্ত্ৰী বদন বৰফুকনক হত্যা কৰিছিল মৰাণ মটক মায়ামৰা, শ্ৰী কুমাৰ দহোটীয়া,পৃষ্ঠা২১১  . ..        (1681-1826) 1968  200
বাহ্যিক সংযোগ
 :...?-40202040
তথ্যৰ উৎস
শ্ৰেণী: অসমৰ ইতিহাস
শ্ৰেণী:আহোম ৰাজ্য
শ্ৰেণী:সংক্ষিপ্ত জীৱনী
চুভাষ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চুভাষ সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত চুভাষ ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
চুভাষ ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
চুম দাৰাং (জন্ম ১৬ অক্টোবৰ ১৯৯১) এগৰাকী ভাৰতীয় মডেল, অভিনেত্ৰী, সামাজিক কৰ্মী, উদ্যোগী আৰু সৌন্দৰ্য্য প্ৰতিযোগিতাৰ শীৰ্ষ অধিকাৰী ২০১০ চনত তেওঁ মিছ এএপিএছইউ মুকুট লাভ কৰিছিল, আৰু পিছত মিছ আৰ্থ ইণ্ডিয়া ২০১৬ আৰু মিছ এছিয়া ৱৰ্ল্ড ২০১৭ ত ভাৰতক প্ৰতিনিধিত্ব কৰিছিল তেওঁ বাধাই দো আৰু বিগ বছ ১৮-ত কৰা কামৰ বাবে আটাইতকৈ বেছি পৰিচিত

 পেজেণ্ট্ৰী 

২০০৭ চনত ১৬ বছৰ বয়সত সৌন্দৰ্য্য প্ৰতিযোগিতাৰ প্ৰতি চুমৰ আগ্ৰহ আৰম্ভ হৈছিল তেওঁৰ যাত্ৰাৰ এটা গুৰুত্বপূৰ্ণ পৰিৱৰ্তন আছিল ২০১০ চনত মিছ এএপিএছইউ জয় কৰা পিছত তেওঁ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় সৌন্দৰ্য্য প্ৰতিযোগিতাত অংশগ্ৰহণ কৰিছিল ২০১৪ চনৰ মিছ নৰ্থ ইষ্ট ডিভাত তেওঁ চূড়ান্ত পৰ্যায়ৰ খেলুৱৈ আছিল 

 মিছ হিমালয় ২০১৫ 
২০১৫ চনত তেওঁ মিছ হিমালয় প্ৰতিযোগিতাত দ্বিতীয় ৰানাৰ-আপ হৈছিল

 মিছ আৰ্থ ইণ্ডিয়া ২০১৬ 
চুমে মিছ আৰ্থ ইণ্ডিয়া ২০১৬ প্ৰতিযোগিতাত অংশগ্ৰহণ কৰিছিল, যি মিছ আৰথৰ বাবে প্ৰতিনিধি বাছনি কৰে তেওঁ মিছ আৰ্থ ইণ্ডিয়া ৱাটাৰ ২০১৬ ৰ খিতাপ জয় কৰিছিল

 মিছ এছিয়া ৱৰ্ল্ড ২০১৭ 
তেওঁ মিছ এছিয়া ৱৰ্ল্ড ২০১৭ প্ৰতিযোগিতাখনত ২৪ খন দেশৰ প্ৰতিযোগীৰ সৈতে প্ৰতিদ্বন্দ্বিতা কৰি ভাৰতক প্ৰতিনিধিত্ব কৰিছিল তেওঁ পঞ্চম স্থান লাভ কৰিছিল আৰু মিছ ইণ্টাৰনেট উপশীৰ্ষক লাভ কৰে

 মিছ টিয়াৰা ইণ্ডিয়া ইণ্টাৰনেশ্যনেল ২০১৭ 
চুমে মিছ টিয়াৰা ইণ্ডিয়া ইণ্টাৰনেশ্যনেল ২০১৭ ৰ মুকুট দখল কৰিছে তেওঁ "মিছ স্পৰ্টছ গিয়াৰ" আৰু "মিছ বেষ্ট নেচনেল কস্টিউম" নামৰ দুটা উপশীৰ্ষক বঁটাও লাভ কৰিছিল

 অভিনয় জীৱন 

২০২০ চনত, চুমে অবিনাশ অৰুণ আৰু প্ৰচিত ৰয় দ্বাৰা পৰিচালিত আমাজন প্ৰাইম ভিডিঅ "ৰ পাতাল লোক জৰিয়তে অভিনয়ত আত্মপ্ৰকাশ কৰিছিল

২০২২ চনত, তেওঁ হৰ্ষবৰ্ধন কুলকাৰ্ণী দ্বাৰা পৰিচালিত বাধাই দো জৰিয়তে বলীউড চলচ্চিত্ৰত আত্মপ্ৰকাশ কৰে, য 'ত তেওঁ ভূমি পেডনেকাৰ আৰু ৰাজকুমাৰ ৰাও সৈতে এক গুৰুত্বপূৰ্ণ চৰিত্ৰত অভিনয় কৰিছিল সেই বছৰতে তেওঁ সঞ্জয় লীলা ভন্সালীৰ গংগুবাই কাঠিয়াৱাড়ী অভিনয় কৰিছিল, য 'ত তেওঁ এগৰাকী পতিতাৰ চৰিত্ৰত অভিনয় কৰে

 আন কাম 

দৰঙে পাছিঘাট নিজৰ কেফে 'কেফে চু' ও চলায়

এগৰাকী সামাজিক কৰ্মী হিচাপে চুমক তেওঁৰ কামৰ বাবে অৰুণাচল প্ৰদেশ ৰাজ্যপালে স্বীকৃতি দিছিল  

 চলচ্চিত্ৰসমূহ 

 চলচ্চিত্ৰ 
বছৰশিৰোনামভূমিকাতথ্যসূত্ৰ ২০২২বাধাই দোৰিমঝিম জংকিগংগুবাই কাঠিয়াৱাড়ীচুম

 টেলিভিছন 
বছৰশিৰোনামভূমিকাপ্ৰসংগ২০২০পাতাল লোকইনফ 'মেৰিয়েল ছোৱালী২০২৪-বৰ্তমানবিগ বছ 18প্ৰতিযোগী

 তথ্যসূত্ৰ 

 বাহ্যিক সংযোগসমূহ 

শ্ৰেণী:জীৱিত ব্যক্তি
শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
চুমা পৰশতে হৈছে ২০১৪ চনৰ ১৯ ছেপ্টেম্বৰ তাৰিখে মুক্তি লাভ কৰা এখন ৰোমাণ্টিক থ্ৰিলাৰ অসমীয়া চলচ্চিত্ৰ 'নিৰি প্ৰডাক্চন'ৰ বেনাৰত বোলছবিখনৰ প্ৰযোজনা, পৰিচালনা আৰু কাহিনী জোনমণি দেৱী খাউণ্ডৰ অভিনয় কৰে নৱাগত ইন্দুমৌলি নেওগ আৰু পশ্চিম বংগৰ অভিনেত্ৰী দেবস্মিতা বেনাৰ্জী আদিয়ে 

অভিনয় শিল্পী
চলচ্চিত্ৰখনৰ মূল ভূমিকাত অভিনয় কৰে নৱাগত ইন্দুমৌলি নেওগ আৰু পশ্চিম বংগৰ অভিনেত্ৰী দেবস্মিতা বেনাৰ্জীয়ে আন অভিনয় শিল্পীসকল হ'ল লক্ষী, ভাস্কৰ, নীৰৱ, চিৰঞ্জীৱ, হেমন্ত, অংশুমান, পূৰ্ণমজ্যোতি, ত্ৰৈলোক্য, ডিম্পু, ৰূপম, জ্যোতিষ্মান, শংকৰজ্যোতি, শশাংক, অবিনাশ আদি

কলা-কুশলী
পৰিচালনাপ্ৰযোজনাকাহিনী - জোনমণি দেৱী খাউণ্ড
কাৰ্যবাহী প্ৰযোজক - জয়ন্ত খাউণ্ড
চিত্ৰনাট্যসংলাপ - চিৰন্তন মহন্ত
চিত্ৰগ্ৰহণ - নৱ কুমাৰ দাস, প্ৰফুল্ল ৰাভা (সহকাৰী চিত্ৰগ্ৰহণকাৰী)
নৃত্য নিৰ্দেশনা - বাপ্পা আহমেদ, ৰনি চাহু
প্ৰযোজনা নিয়ন্ত্ৰণ - নীলম

সংগীত
চুমা পৰশতে চলচ্চিত্ৰখনৰ সংগীত পৰিচালক চাজন নায়ক আৰু মণীষা বৰদলৈ গীতসমূহত কণ্ঠদান কৰিছে জুবিন গাৰ্গ, দীক্ষু, চাজন নায়ক, মণীষা, প্ৰণামিকা আৰু তৃণ শৰ্মাই

তথ্য সংগ্ৰহ

বাহ্যিক সংযোগ
চলচ্চিত্ৰখনৰ ট্ৰেইলাৰ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
চুমা (জাপানী: , অৰ্থ "মধ্য ঘোঁৰা") আছিল মধ্যযুগীয় শিনান' প্ৰদেশ, জাপানৰ এটা ব্যক্তিগত মালবাহী পৰিবহণ ব্যৱস্থা 

শিনান'ৰ পাহাৰীয়া ভূ-প্ৰকৃতিৰ বাবে, কৃষিজাত সামগ্ৰী আৰু অন্যান্য সামগ্ৰী ভূভাগীয় জলপথৰ জৰিয়তে পৰিবহণ সম্ভৱ নহ'ল ফলস্বৰূপে, বহুতো ব্যক্তিগত প্ৰতিষ্ঠানে ঘোঁৰাৰ সহায়ত সামগ্ৰী পৰিবহণ আৰম্ভ কৰে তেওঁলোকে চৰকাৰী ডাক-চকীৰ ব্যৱস্থাৰ সৈতে প্ৰত্যক্ষ প্ৰতিযোগিতাত পৰে, আৰু কিছুমান ক্ষেত্ৰত তেওঁলোকৰ সুবিধা আছিল (উদাহৰণস্বৰূপে, ঘোঁৰা-বহন ব্যৱস্থাত প্ৰতিটো চকীত নতুন ঘোঁৰালৈ মাল সলনি কৰাৰ প্ৰয়োজন নাছিল) এই দুটা ব্যৱস্থাৰ প্ৰতিনিধিসকলৰ মাজত সংঘাত সাধাৰণ ঘটনা আছিল শিনান'ৰ মুখ্য পথ 'ইনা ৰোড' চৰকাৰী বকুফু (বাকুফু)ৰ নিয়ন্ত্ৰণত নথকাৰ বাবে আৰু তাত চৰকাৰী যাতায়াত কম থকাৰ বাবে, চুমা বাহকসকলে মালবাহী ব্যৱসায়ত একাধিকবাৰ প্ৰভুত্ব বিস্তাৰ কৰিছিল

শিনান'ৰ ঘোঁৰা বাহকসকল মূলত তিনিধৰণৰ আছিল প্ৰথম শ্ৰেণীটো আছিল স্থানীয় কৃষক, যি নিজৰ তথা ছাত্ৰীসকলৰ সামগ্ৰী বজাৰত লৈ গৈছিল দ্বিতীয় শ্ৰেণী আছিল ওচৰৰ ঈইডা, নাগানোৰ বাহকসকল, যাক স্থানীয় ব্যৱসায়ীয়ে বজাৰৰ বাবে সামগ্ৰী অনিবলৈ নিযুক্ত কৰিছিল শেষত, এক স্বতন্ত্ৰ ব্যৱসায়ীৰ গোট আছিল, যি নিজ উদ্যোগত সামগ্ৰী ক্ৰয়, পৰিবহণ আৰু বিক্ৰয় কৰিছিল সপ্তদশ শতিকাৰ শেষ ভাগত, এই তিনিও শ্ৰেণীৰ প্ৰতিনিধিসকলে 'চুমা নাকামা' নামৰ এখন আধা-আনুষ্ঠানিক বাণিজ্য সংগঠন গঠন কৰে, যাৰ উদ্দেশ্য আছিল চুমা বাহকসকলৰ স্বাৰ্থ ৰক্ষা কৰা আৰু চৰকাৰী চকী ব্যৱস্থাৰ আক্ৰমণৰ বিৰুদ্ধত প্ৰতিবাদ কৰা

চুমা ব্যৱস্থাটো ১৬৭৩ চনত চৰকাৰীভাৱে স্বীকৃত হয় আৰু ১৭৬৪ চনত ই যথেষ্ট লাভজনক হৈ পৰাৰ পিছত শোগুনেটই ইয়াক নিয়ন্ত্ৰণ কৰিবলৈ নিৰ্দিষ্ট বিধি-ব্যৱস্থা প্ৰৱৰ্তন কৰে

তথ্যসূত্ৰ

শ্ৰেণী:পৰিবহণ
চুমিয়া টোৰা () মহিলা আৰু শৰণাৰ্থীৰ অধিকাৰৰ দিশত কাম কৰি থকা এগৰাকী আফগান প্ৰচাৰক আৰু সামাজিক উদ্যোগী ২০২৩ চনৰ নৱেম্বৰ মাহত তেওঁক বিবিচিৰ ১০০ মহিলাৰ তালিকাত অন্তৰ্ভুক্ত কৰা হয়
প্ৰাথমিক জীৱন আৰু শিক্ষা
উজবেকিস্তান বংশৰ টোৰাৰ পৰিয়ালে ১৯৯৭ চনত তালিবানৰ উত্থানৰ বাবে আফগানিস্তানৰ পৰা পলায়ন কৰেতেওঁলোকে পাকিস্তানৰ পেশ্বৰত পুনৰ বসতি স্থাপন কৰে আৰু টোৰাই স্কুলত পঢ়ে  ২০১৪ চনত টোৰাই পেছাৱাৰ এৰি ইউনাইটেড ৱৰ্ল্ড কলেজৰ জৰিয়তে আমেৰিকাৰ নিউ মেক্সিকোত হাইস্কুলত পঢ়িবলৈ লয় ২০১৪ চনৰ মাৰ্চ মাহত কাবুলৰ চেৰেনা হোটেলত বিদ্যালয়খনৰ প্ৰৱেশ পৰীক্ষা দিছিল৷ পিছদিনা ইয়াক তালিবান উগ্ৰপন্থীয়ে আক্ৰমণ কৰে ২০১৬ চনত হাইস্কুলৰ পৰা টোৰাই স্নাতক ডিগ্ৰী লাভ কৰে আৰু আৰ্লহাম কলেজত পঢ়িবলৈ যায়৷ ২০২০ চনত অৰ্থনীতি, শান্তি আৰু গ্ল'বেল ষ্টাডিজত স্নাতক ডিগ্ৰী লাভ কৰে

২০২০ চনত টোৰা প্ৰথম আফগান ৰোডছ স্কোলাৰ হয় ২০২১ চনত অক্সফৰ্ড বিশ্ববিদ্যালয়ৰ ব্লাভাটনিক স্কুল অৱ গভৰ্ণমেণ্টৰ পৰা ৰাজহুৱা নীতিত স্নাতকোত্তৰ ডিগ্ৰী লাভ কৰে আৰু ২০২৩ চনত অক্সফৰ্ড বিশ্ববিদ্যালয়ৰ পৰা আন্তঃৰাষ্ট্ৰীয় মানৱ অধিকাৰ আইনত স্নাতকোত্তৰ ডিগ্ৰী লাভ কৰে

সক্ৰিয়তা আৰু উদ্যোগীকৰণ
টোৰাই সৰুৰে পৰাই বিশ্বজুৰি শৰণাৰ্থী আৰু আশ্ৰয়প্ৰাৰ্থীৰ সৈতে কাম কৰি আহিছে তেওঁ পাকিস্তান, গ্ৰীচ, যুক্তৰাজ্য আৰু আমেৰিকাত আফগান শৰণাৰ্থীৰ অধিকাৰৰ পোষকতা কৰিছে

২০১৯ চনত টোৰাই আফগানিস্তানত ছোৱালীক ঋতুস্ৰাৱৰ স্বাস্থ্য আৰু পৰিষ্কাৰ-পৰিচ্ছন্নতাৰ বিষয়ে জ্ঞান প্ৰদানৰ বাবে দস্তী পদক্ষেপৰ সহ-প্ৰতিষ্ঠাপক হয় ২০২১ চনত টোৰাই তালিবান শাসনৰ অধীনত আফগানসকলক মানৱীয় সাহায্য প্ৰদানৰ বাবে আৰু ইচ্ছা কৰিলে দেশৰ বাহিৰলৈ স্থানান্তৰিত হোৱাত সহায় কৰিবলৈ দোস্তী নেটৱৰ্ক প্ৰতিষ্ঠা কৰে তালিবানে ছোৱালী আৰু মহিলাৰ শিক্ষা নিষিদ্ধ কৰাৰ সময়ত দোস্তীয়ে আফগান যুৱক-যুৱতীসকলক শিক্ষা লাভৰ বাবে সবলীকৰণৰ বাবে শৈক্ষিক বৃত্তি আৰু সহায় আগবঢ়াইছে টোৰাই দোস্তীৰ জৰিয়তে তেওঁৰ যোগাযোগসমূহ কিছুমান আফগানক দেশৰ পৰা পলায়ন কৰাত সহায় কৰিবলৈ, আৰু পাকিস্তানত বাস কৰা আফগান শৰণাৰ্থীসকলক সহায় কৰিবলৈও ব্যৱহাৰ কৰিছে

২০২১ চনৰ ছেপ্টেম্বৰ মাহত টোৰাই আফগানিস্তান ত্যাগ কৰাৰ ঘটনাটোৰ আধাৰত দ্য ইকনমিষ্টৰ বাবে এটা লেখা লিখিছিল
 তথ্যসূত্ৰ 
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
180এলনিক'()ৰ পৰা গঠিত এটুকুৰা "ঘোঁৰানলীয়া চুম্বক"  
160দণ্ড চুম্বক( ) দ্বাৰা উদ্ভাৱিত চুম্বকীয় ক্ষেত্ৰত লোৰ গুড়ি আকৰ্ষিত হোৱা দেখা গৈছে 

চুম্বক (গ্ৰীকৰ পৰা  , "মেগনেছিয়া শিল") হৈছে এবিধ পদাৰ্থ যি চুম্বকীয় ক্ষেত্ৰ ক্ষেত্ৰ সৃষ্টি কৰিব পাৰে এই চুম্বকীয় ক্ষেত্ৰ অদৃশ্য যদিও চুম্বকৰ এটা তাৎপৰ্যপূৰ্ণ বৈশিষ্টৰ বাবে দায়বদ্ধ, এই শক্তিৰ বাবে চুম্বকে অন্য পদাৰ্থ যেনে লো, নিকেল,ক'বাল্ট ইত্যাদি আকৰ্ষণ আৰু অন্য চুম্বকক বিকৰ্ষণ কৰিব পাৰে 

ইতিহাস
অতীজৰ মানুহসকলে চুম্বকীয় শক্তিৰ বিষয়ে চুম্বকশিলা()ৰপৰা শিকিছিল চুম্বকশিলা হৈছে লোৰ আকৰ ই প্ৰাকৃতিক ভাৱে উৎপন্ন হোৱা চুম্বক, যি লোৰ টুকুৰা আকৰ্ষণ কৰে গ্ৰীক ভাষাত "চুম্বক"ৰ অৰ্থ হৈছে "মেগনেছিয়াৰ পৰা পোৱা শিল", পুৰণি গ্ৰীচৰ এটি ভাগ য'ত চুম্বকশিলা পোৱা গৈছিল চুম্বকশিলা বিলাক ওলোমাই ৰাখি চুম্বকীয় কম্পাচৰ উদ্ভাৱন কৰা হৈছিল প্ৰায় ২৫০০ বছৰ মানৰ আগতেই গ্ৰীচ, চীন আৰু ভাৰতবৰ্ষত চুম্বকৰ ব্যৱহাৰৰ চিন পোৱা গৈছে 

১২শৰপৰা ১৩শ শতিকাৰ ভিতৰত চীন, ইউৰোপ আৰু অন্য ঠাইত জাহাজৰ গতিপথ নিৰ্দেশন কৰিবলৈ চুম্বকীয় কম্পাচৰ ব্যৱহাৰ হৈছিল 

চুম্বকৰ মেৰু
150এটুকুৰা চুঙা আকৃতিৰ দণ্ড চুম্বক(  )ৰ চুম্বকীয় ক্ষেত্ৰ
আমাৰ সুবিধা অনুসৰি চুম্বকৰ দুটা মেৰু আছে বুলি ধৰা হয়: উত্তৰ মেৰু আৰু দক্ষিণ মেৰু এই মেৰু দুটাৰ সহায়ত চুম্বকৰ দুয়োটা বিপৰীত কাষকহে বুজোৱা হয় যদি এটুকুৰা চুম্বক ভাঙি উত্তৰ মেৰু আৰু দক্ষিণ মেৰুক পৃথক কৰিবলৈ চেষ্টা কৰা হয়, তেতিয়া আমি পুনৰ দুটুকুৰা চুম্বকহে পাম এই দুটুকুৰা চুম্বকত দুয়োটা মেৰু থাকিব 

ব্যৱহাৰ
150হাৰ্ড ডিস্কয়ে এটি পাতল চুম্বকৰ প্ৰলেপত ইয়াৰ তথ্যসমূহ সাঁচি ৰাখে
 বৈদ্যুতিক মটৰ আৰু জেনেৰেটৰ: বৈদ্যুতিক মটৰে বিদ্যুত শক্তিক যান্ত্ৰিক শক্তিলৈ ৰূপান্তৰিত কৰে জেনেৰেটৰ হৈছে ইয়াৰ বিপৰীত: ই যান্ত্ৰিক শক্তিক বিদ্যুত শক্তিলৈ ৰূপান্তৰিত কৰে 

 চিকিৎসা বিজ্ঞান: চিকিৎসালয় সমূহত "চুম্বকীয় অনুনাদ"ৰ সহায়ত আলোকছবিৰ সৃষ্টি (  ) কৰাত চুম্বকৰ ব্যৱহাৰ হয় 

 ৰেকৰ্ডিঙ মিডিয়া: সাধাৰণ অডিঅ' কেছেট সমূহো চুম্বকৰ ফিতাৰে নিৰ্মিত কম্পিউটাৰৰ ফ্লপি ডিস্ক( ) আৰু হাৰ্ড ডিস্ক( ) সমূহে এটি পাতল চুম্বকৰ প্ৰলেপত ইয়াৰ তথ্যসমূহ সাঁচি ৰাখে 

তথ্য সংগ্ৰহ

বাহ্যিক সংযোগ

 
     
:       ,         ?
,        
        
   
      
   
  
   
    
 (     2)

শ্ৰেণী:পোখালি (পদাৰ্থ বিজ্ঞান)
শ্ৰেণী:চুম্বকত্ব
চুলতানা বা চুলতানা ৰেজাক () ভাৰতীয় উদ্যোগৰ প্ৰাৰম্ভিক পৰ্যায়ৰ এগৰাকী অভিনেত্ৰী আছিল নিৰ্বাক ছবিৰে কৰ্মজীৱনৰ পাতনি মেলা চুলতানাই পিছলৈ সবাক ছবিতো অভিনয় কৰিবলৈ লৈছিল তেওঁ ভাৰতৰ প্ৰথম মহিলা পৰিচালক ফাটিমা বেগমৰ জীয়াৰী আছিল ভাৰতৰ প্ৰথম সবাক ছবি আলম আৰাৰ নায়িকা জুবেইদা আছিল চুলতানা ভগ্নী

প্ৰাৰম্ভিক জীৱন
তেওঁ সেইসকল মুষ্ঠিমেয় ছোৱালীৰ ভিতৰৰ এজনী, যি সময়ত সন্মানীয় পৰিয়ালৰ ছোৱালীৰ বাবে চলচ্চিত্ৰাভিনয়ক এক মৰ্যাদাপূৰ্ণ বৃত্তি বুলি ভবা নহৈছিল তেওঁৰ জন্ম ব্ৰিটিছ ভাৰতৰ বোম্বে প্ৰেচিডেঞ্চিৰ সুৰতত (বৰ্তমান গুজৰাটৰ অন্তৰ্গত) হৈছিল আশ্চৰ্যজনক সৌন্দৰ্যৰ অধিকাৰী চুলতানা শচীন ষ্টেটৰ নবাব ইব্ৰাহীম মহম্মদ য়াকুট খান তৃতীয়ৰ জীয়াৰী আছিল মাক আছিল ফাটিমা বেগম তেওঁলোকৰ তিনীজনী ভনীয়েকৰ এজনী আছিল জুবেইদা, যি প্ৰথম ভাৰতীয় সবাক ছবি আলম আৰাৰ নায়িকা আছিল আন এগৰাকী ভনী আছিল চাহজাদী অৱশ্যে নবাবৰ সৈতে ফাটিমাৰ বিয়া হোৱাৰ বা ফাটিমাৰ সন্তানক নবাবে পিতৃৰ স্বীকৃতি দিয়াৰ কোনো আধিকাৰিক তথ্য নাই

কৰ্মজীৱন
চুলতানা নিৰ্বাক যুগৰ এগৰাকী জনপ্ৰিয় অভিনেত্ৰী আছিল আৰু সাধাৰণতে ৰোমাণ্টিক চৰিত্ৰত অভিনয় কৰিছিল বীৰ অভিমন্যু (১৯২২) যোগে তেওঁ অভিনয় আৰম্ভ কৰিছিল বহুকেইখন নিৰ্বাক ছবিত অভিনয় কৰাৰ উপৰিও তেওঁ সবাক ছবিতো অভিনয় কৰিছে ১৯৪৭ চনত ভাৰত বিভাজন হোৱাৰ পিছত তেওঁ স্বামী আব্দুল ৰেজাকৰ সৈতে পাকিস্তানলৈ গুছি যায় আব্দুল ৰেজাক এজন চহকী লোক আছিল বিখ্যাত চিত্ৰনাট্যকাৰ ফায়াজ হাচমীয়ে লিখিছে যে চুলতানাৰ জীয়াৰী জামিয়া ৰেজাককো পাকিস্তানী ছবিত অভিনয় কৰাৰ বাবে অনুপ্ৰাণিত কৰা হৈছিল ১৯৬১ চনত পাকিস্তানত চুলতানাই প্ৰযোজনা কৰা ছবি হম ঈদ হ্যায় মুক্তি পাইছিল ছবিখন আংশিকভাবে ৰঙীন আছিল, কিন্তু ই সফল নহল আৰু চুলতানাই ইয়াৰ পিছত ছবি প্ৰযোজনা কৰা বন্ধ কৰি দিলে

চুলতানাই অভিনয় কৰা নিৰ্বাক ছবিসমূহ হল- বীৰ অভিমন্যু (১৯২২), গুল বকাৱলী (১৯২৪), কল্যাণ খাজিনা (১৯২৪), কালা নাগ (১৯২৪), মনোৰমা (১৯২৪), পৃথ্বী বল্লভ (১৯২৪), সতী সৰ্দাৰবা (১৯২৪), ইন্দ্ৰসভা (১৯২৫), চন্দ্ৰাৱলী (১৯২৮), কনক তাৰা (১৯২৯), ইয়ং ইণ্ডিয়া (১৯২৯), ব্ৰেণ্ড অফ ফেট (১৯৩০), গ্লোৰী অফ ইণ্ডিয়া (১৯৩০) আদি সবাক ছবি কেইখন মান হল- মিল্কমেইড (১৯৩১), কমৰ-অল-জামান (১৯৩১), ইন্তেকাম (১৯৩৩), চান-ই-সুভান (১৯৩৩), আফগান অবলা (১৯৩৪), আমিৰজাদী (১৯৩৪), সৌভাগ্য লক্ষ্মী (১৯৩৪), বেহেন কা প্ৰেম (১৯৩৫), গিৰিধৰ গোপী কা মীৰা (১৯৪৯) আদি

চুলতানৰ জীয়েক জামিয়া ৰেজাকে পাকিস্তানৰ বিখ্যাত ক্ৰিকেট খেলুৱৈ ৱাকাৰ হাচানক বিয়া কৰায় ৱাকাৰ হাচান চলচ্চিত্ৰ নিৰ্মাতা ইকবাল চাহজাদৰ ভায়েক আছিল তেওঁ কৰাচীত নেচনেল ফুডচ নামেৰে ব্যৱসায় এটা চলাইছিল

তথ্য উৎস

বাহ্যিক সংযোগ
 
   
   

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:চলচ্চিত্ৰ প্ৰযোজক
শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী
চুলতানা কামাল () এগৰাকী বাংলাদেশী অধিবক্তা তথা মানৱ অধিকাৰ কৰ্মী তেওঁ নাগৰিক অধিকাৰ সংস্থা আইন অ' ছালিছ কেন্দ্ৰৰ কাৰ্যবাহী সঞ্চালিকা হিচাপে কাম কৰে২০০৬ চনত ২০০৬-২০০৮ চনৰ বাংলাদেশৰ ৰাজনৈতিক সংকটৰ সময়ত ৰাষ্ট্ৰপতি ইয়াজুদ্দিন আহমেদৰ নেতৃত্বত বাংলাদেশৰ কেয়াৰটেকাৰ চৰকাৰত উপদেষ্টা হিচাপে তেওঁ কাৰ্যনিৰ্বাহ কৰিছিল কামালে আন তিনিজন উপদেষ্টাৰ সৈতে তত্ত্বাৱধায়ক চৰকাৰৰ পৰা পদত্যাগ কৰে তেওঁৰ মাতৃ চুফিয়া কামাল বাংলাদেশ মুক্তি যুদ্ধৰ অংশগ্ৰহণকাৰী আছিল

 প্ৰাথমিক জীৱন আৰু শিক্ষা 
১৯৫০ চনত কামাল উদ্দিন আহমেদ আৰু চুফিয়া কামালৰ ঘৰত চুলতানাৰ জন্ম হৈছিল চুফিয়া আছিল এগৰাকী লেখিকা আৰু কবি তেওঁ লীলা নাঘৰ নাৰী শিখখা মণ্ডিৰত নামভৰ্তি কৰিছিল আজিমপুৰ গাৰ্লছ হাইস্কুলৰ পৰা এছ এছ চি আৰু হলি ক্ৰছ কলেজৰ পৰা এইচ এছ চি উত্তীৰ্ণ হয় পাছলৈ তেওঁ ঢাকা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে ১৯৭৮ চনত তেওঁ আইনত স্নাতক ডিগ্ৰী লাভ কৰে তেওঁ বি চি এছ পৰীক্ষাত উত্তীৰ্ণ হৈছিল ১৯৮১ চনত নেদাৰলেণ্ডত মহিলা আৰু উন্নয়নত উন্নয়ন অধ্যয়নত স্নাতকোত্তৰ ডিগ্ৰী লাভ কৰে

কৰ্মজীৱন
চুলতানা কামালে সংগীত মহাবিদ্যালয়ত শিক্ষয়িত্ৰী হিচাপে জীৱন আৰম্ভ কৰিছিল তেওঁ পাছলৈ বাংলাদেশ ধঁপাত কোম্পানীত যোগদান কৰে ১৯৭৬ চনত চিলেটৰ খাদিমনগৰত আন্তঃৰাষ্ট্ৰীয় স্বেচ্ছাসেৱী সেৱাত যোগদান কৰে ১৯৯০ চনলৈকে তেওঁ হংকঙত ভিয়েটনামী নাও জনগোষ্ঠীৰ বাবে ৰাষ্ট্ৰসংঘৰ আইনী পৰামৰ্শদাতা হিচাপে কাম কৰিছিল ১৯৯৬ চনত তেওঁ কানাডাৰ মানৱ অধিকাৰ সংগঠন ৰাইটছ এণ্ড ডেম'ক্ৰেচিৰ পৰা জন হামফ্ৰে ফ্ৰিডম বঁটা লাভ কৰে

১৯৭১ চনত মুক্তি বাহিনীতো যোগদান কৰি স্বাধীনতা সংগ্ৰামীসকলৰ বাবে আগৰতলাত বাংলাদেশ ফিল্ড হস্পিতালৰ অন্যতম প্ৰতিষ্ঠাপক আছিল মুক্তিযুদ্ধত লোৱা ভূমিকাৰ বাবে চিএনচিৰ বিশেষ প্ৰশংসা লাভ কৰা চাৰিগৰাকী মহিলাৰ ভিতৰত দুগৰাকীয়েই আছিল চুলতানা আৰু তেওঁৰ ভগ্নী ছাইদা

কামালে সামাজিক, আইনী আৰু লিংগৰ বিষয়ে দৈনিক আৰু সাময়িকীত লিখে তেখেতে মহিলাৰ আইনী অধিকাৰ সম্পৰ্কীয় এখন গ্ৰন্থ "  " শীৰ্ষক ইংৰাজীলৈ অনুবাদ কৰি প্ৰকাশ কৰিছে তেওঁৰ শেহতীয়া প্ৰকাশনসমূহৰ ভিতৰত আছে মনবিধাকৰ, ৰাষ্ট্ৰ অ' সমাজ (মানৱ অধিকাৰ, ৰাজ্য আৰু সমাজ) আৰু চিলাম কোথায় জেনো নিলিমাৰ নিচে৷ এইখন যোৱা পঁচিশ বছৰত তেওঁ লিখা প্ৰবন্ধৰ সংকলন তেওঁ মানৱ আৰু মহিলাৰ অধিকাৰৰ সৈতে জড়িত বিষয়সমূহৰ সমাধানৰ বাবে পেছাদাৰী ক্ষমতাত ৩০খনতকৈও অধিক দেশ ভ্ৰমণ কৰিছিল

 তথ্যসূত্ৰ 

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:অধিবক্তা
শ্ৰেণী:মানৱ অধিকাৰ কৰ্মী
শ্ৰেণী:বাংলাদেশৰ ব্যক্তি
চুলাজ্জা ফিৰোদিয়া মটৱানী ( ; জন্ম: ২৬ আগষ্ট ১৯৭০) এগৰাকী ভাৰতীয় উদ্যোগী বৰ্তমান কাইনেটিক ইঞ্জিনিয়াৰিং লিমিটেডৰ ভাইচ চেয়াৰপাৰ্চন আৰু কাইনেটিক গ্ৰীণ এনাৰ্জি এণ্ড পাৱাৰ ছলিউচনছ লিমিটেডৰ প্ৰতিষ্ঠাপক আৰু মুখ্য কাৰ্যবাহী বিষয়া

কাইনেটিক গ্ৰুপ মল্লিকা শ্ৰীনিবাসনৰ নেতৃত্বত উল্লেখনীয় প্ৰসাৰ লাভ কৰিছিল তেওঁৰ কাৰ্যকালত মপেড, স্কুটাৰৰ পৰা আৰম্ভ কৰি মটৰ চাইকেললৈকে দুচকীয়া বাহনৰ ৰেঞ্জ আগবঢ়াইছিল শেহতীয়াকৈ তেওঁ গোটটোৰ পুনৰ্গঠন কৰি গোটৰ কাৰ্য্যকলাপক অটোমোটিভ ব্যৱস্থা আৰু সেউজ শক্তিলৈ সম্প্ৰসাৰণ কৰিছে আটাইতকৈ উল্লেখযোগ্য যে তেওঁ কাইনেটিক গ্ৰীণ এনাৰ্জি এণ্ড পাৱাৰ ছলিউচনছ নামৰ এটা কোম্পানী প্ৰতিষ্ঠা কৰিছে যত বিদ্যুৎ-চালিত অট, বাগী আৰু সৰু সৰু ইলেক্ট্ৰিক টেক্সি মুকলি কৰাৰ লক্ষ্য লৈছে

প্ৰাৰম্ভিক জীৱন
১৯৭০ চনৰ ২৬ আগষ্টত জন্মগ্ৰহণ কৰা চুলাজ্জাই ১৯৯০ চনত পুনে বিশ্ববিদ্যালয়ৰ বৃহন মহাৰাষ্ট্ৰ কলেজ অৱ কমাৰ্চৰ পৰা বাণিজ্য শাখাত স্নাতক ডিগ্ৰী লাভ কৰে পিটচবাৰ্গৰ কাৰ্নেগী মেলন বিশ্ববিদ্যালয়ৰ পৰা এম বি এ ডিগ্ৰীধাৰী তেখেত কাইনেটিক ইঞ্জিনিয়াৰিঙৰ প্ৰতিষ্ঠাপক এইচ কে ফিৰোডিয়াৰ নাতিনী আৰু অৰুণ ফিৰোডিয়া গ্ৰুপৰ প্ৰতিষ্ঠাপক আৰু বৰ্তমানৰ অধ্যক্ষ অৰুণ ফিৰোডিয়াৰ কন্যা (ড অভয় ফিৰোডিয়া গ্ৰুপ - ফৰ্চ মটৰ্ছ, জয়া হিন্দ ইণ্ডাষ্ট্ৰীজৰ সৈতে জড়িত নহয়) ৷ অত্যন্ত মেধাৱী চুলাজ্জাই পঢ়া-শুনাত প্ৰতিটো পৰীক্ষাতে  ৰেংক হোল্ডাৰ হৈ আহিছে এছ এছ চি পৰীক্ষাত শীৰ্ষস্থান দখলৰ তালিকাত তেওঁৰ নাম আছিল আৰু এইচ এছ চি পৰীক্ষাত তেওঁ ৰাজ্যৰ ভিতৰতে শীৰ্ষস্থান দখল কৰিছিল তেওঁ পুনেৰ যুৱ পৰিচালিত সংস্থা এআইইএছইচিৰ উপ-সভানেত্ৰী হৈ আছিল আৰু বৰ্তমান তেওঁ ব'ৰ্ডৰ উপদেষ্টা

ব্যক্তিগত জীৱন
চুলাজ্জাই মনীষ মটৱানীৰ সৈতে বিবাহ হয় তেওঁ ১৯ বছৰীয়া পুত্ৰ সিদ্ধান্তৰ মাতৃ চুলাজ্জা ফিটনেছ অনুৰাগী আৰু মাৰাথন দৌৰবিদ ক্ৰীড়াৰ ক্ষেত্ৰত বিশেষকৈ বেডমিণ্টনৰ প্ৰতি উৎসাহী হৈ আহিছে স্কিইং, স্কাই ডাইভিং আৰু স্কুবা ডাইভিঙৰ দৰে দুঃসাহসিক ক্ৰীড়াও তেওঁ ভাল পায়

কৰ্ম জীৱন
শেহতীয়াকৈ, মল্লিকা শ্ৰীনিবাসনে টনিনো লেমবৰ্গিনি, এছপিএৰ সৈতে এটা যুক্ত উদ্যোগ () গঠন কৰিছে, যাৰ লক্ষ্য বিদ্যুৎ আৰু সৌৰ-চালিত গল্ফ কাৰ্ট আৰু পৰ্যটন যানবাহনৰ উন্নয়ন এই যানবাহনসমূহ ভাৰততে উৎপাদন কৰি বিশ্ববাজাৰত বিপণন কৰা হ'ব, য'ত বিশ্বমানদণ্ডৰ আৰ্হি আৰু প্ৰযুক্তি সংযোজন কৰা হৈছে

তেওঁ কাইনেটিক ইঞ্জিনিয়াৰিং লিমিটেডৰ ভাইচ চেয়াৰপাৰ্চন হিচাপেও কাৰ্য্যনিৰ্বাহ কৰি আছেকাইনেটিক গ্ৰুপৰ সামগ্ৰিক ব্যৱসায়িক কৌশল আৰু বিকাশৰ বাবে তেওঁ দায়বদ্ধ কাইনেটিক গ্ৰুপৰ ব্যৱসায়িক আগ্ৰহৰ ভিতৰত আছে অটোমবাইল মেনুফেকচাৰিং, পাৱাৰট্ৰেইন চিষ্টেম, গ্ৰীণ এনাৰ্জি, মাল্টিলেভেল পাৰ্কিং সমাধান, লিফ্ট আৰু এস্কেলেটৰকে ধৰি অটো কম্পোনেণ্ট কাইনেটিকৰ অংশীদাৰসকলৰ ভিতৰত হুণ্ডাই, লেমবৰ্গিনি, টাইজিন ইলেক্ট্ৰিকেল, মেগনা আদি কোম্পানী অন্যতম

তথ্য সূত্ৰ